SALAKETA: Eusko Jaurlaritzaren artisautza lege berria | Basherri Sareko webgunea\nSALAKETA: Eusko Jaurlaritzaren artisautza lege berria\nPosted by: Basherriko Administratzailea 8 years, 6 months ago\nLege berriak edozein jatorriko lehengaiak eta 250 langiledun enpresak onartzen ditu\nEusko Jaurlaritzak artisau ekoizpenaren baitan sortu nahi duen marka berriaren aurka dago EHNE, baserritarren eta herritarren kalterako bait da.\nNekazaritza eta elikagaigintzako politikako, abenduaren 23ko 17/2008ko legean, artisau ekoizpenari dagokion definizioa aldatu nahi du Eusko Jaurlaritzak. Definizio aldaketa honekin, berriz ere, baserritarren interesen aurka industriari ateak zabaltzen dizkio Eusko Jaurlaritzak. Etorkizunean, artisau ekoizpen gisa merkatuan posible izango da baserritar xume baten produktua eta 250 langile dituen industria baten produktua aurkitzea, honek baserritarrentzako dakarren kalte garbiarekin. Honen aurrean, EHNE sindikatuak dei egiten die alderdi politikoei datozen egunotan Legebiltzarrean onartzea espero den lege honen aldaketaren aurka bozka dezaten; izan ere, aldaketa hori onartuz gero abeltzain eta nekazariak dira kaltetu nagusiak.\nElikadura artisautza-ekoizpena erregulatuko duen Dekretua aurrera eramateko asmotan dabil Eusko Jaurlaritza. Dekretu horren baitan, artisau produktuen marka berria sortu nahi dute. EHNE marka berria sortzearen aurka dago, izan ere, baserritarron izenona eta ospea baliatuz artisautzatik gutxi edo ezer ez duten industriei atea zabaltzen zaie euren salmentak igotzeko. Lege aldaketarekin baserritarren izena erabiliz industria agroalimentarioek negozioa egitea ahalbidetzen da. Edozein lekutatik ekarritako lehengaiekin egin ahal izango dira artisau-ekoizpeneko produktuak edo 250 langile dituen enpresa batek eginiko produktuak ere artisau-ekoizpen barruan kokatu dira. Hori onartezina da.\nEnpresei bidea zabaltzeko eta marka berriaren sorreran aurrera jarraitu ahal izateko Nekazaritza eta elikagaigintzako politikako legean (abenduaren 23ko 17/2008 legean) artisau-ekoizpenari dagokion definizioa (legearen 4.23 artikulua) aldatzeko proposamena egin du Eusko Jaurlaritzak, azken unean. 17/2008ko legean artisau ekoizpen bezela jasotzen da: “nekazaritza-produktuak manipulatzeko eta eraldatzeko jarduera, nekazariek bakarka edo elkartuta beren ustiategietatik lortutako lehengaiekin egina”. Orain, definizio hau zabaldu nahi du Jaurlaritzak eta honakoa gehitu: “orobat, artisauak usantzazko metodoak erabiliz eta lehengaia autoktonoa izan edo ez zuzen-zuzenean gauzatzen dituen lantze prozesuetako jarduera”.\nAritsau-ekoizpena erregulatuko duen dekretuan jasotzen denez, artisau edo baserritarrak ezezik, artisau produktua ekoitzi dezaketenak mikro-enpresa (10 langileartekoak), enpresa-txikiak (50 langileartekoak) edo enpresa ertainak (250 langileartekoak) izan daitezke. Beraz, lege erreforma horren atzean garbi geratzen da industriari “artisau-ekoizpenen” alorrean sarbidea eta laguntza emateko asmoa. Etorkizunean, aritsau ekoizpen gisa merkatuan posible izango da baserritar xume baten produktua eta 250 langile dituen industria baten produktua aurkitzea, honek baserritarrarantzako dakarren kalte garbiarekin.\nDefinizio aldaketan gainera artisautzat jotzen da bertako lehengaiak erabili gabe osatzen den produktua. EHNEren ikuspegitik beharrezkoa da artisau-ekoizpenaren lehengaiak, laborantza, nekazaritza edo baserriko jatorria izatea; tokian-tokiko lehengaia izatea, bertakoa eta ez industriala. Baserrietatik lortutako lehengaia edo, inori erositakoa izan arren, bertakoa den lehengaia erabiltzea ezinbestekoa da produktua “artisau-produktu” izan dadin.\nEHNEren ustez ez dago marka berririk sortu beharrik, nahikoa da baserrietako instalazioetako eskakizun higeniko sanitarioen egokitzapen bat egitea. Erregistro sanitarioa ekoizpen bolumen ertain eta handientzako aplikatuz eta zuzenean saltzen diren ekoizpen bolumen txikientzako autorizazio sanitarioa ahalbidetuz. Esaterako oilo arrautzentzako autorizazioa arrautzak banan banan seilatu eta klasifikatu gabe (2010ean EHNEk Jaurlaritzari aurkeztutako proiektua) edo txerrikiak saldu ahal izateko etxean “harategi” bat egin beharrik izan gabe.\nKontsumiltzaile eta erabiltzaileei dagokionez ere nahasmena handitu egingo da; izan ere bertako artisau-ekoizpen moduan aurkeztu eta saldu nahi izango baitira atzerriko lehengaiekin industria agroalimentarioek landutako produktuak.\nEusko Jaurlaritzari entzun eta irakurri izan diogu baserritarron ekoizpenaren dibertsifikazioa eta produktuak merkaturatzeko bide laburrak bultzatzearen alde dagoela. Baina, praktikan beti ezagutu izan duguna egiten ari da, baserritarron izenean baserritarrak ez diren beste batzuen interesak defendatu.\nInfo gehiago: EHNEk lege dekretuari aurkeztutako alegazioak eta Eusko Jaurlaritzaren erantzuna:\n17-2008 Legearen erreformari alegazioak\nDekretua Alegazioei jaurlaritzaren erantzuna\n← BIDEOAK: Kimikaren urtea bukatu da\nALBISTEAK: Ner Group eta baratza ekologikoak →


Ezjakintasunaren kartografia #339 - Zientzia Kaiera\nNeurologiaren ikuspuntutik autismoaren kontrakoa da Williams sindromea. Biak dituen ume baten kasua topatu da, hala ere. J.R. Alonsoren Williams syndrome and autism in the same child\nKlima-aldaketa transformazio izugarria eragiten ari da Ozeano Artikoan. Arctic Ocean: climate change is flooding the remote north with light – and new species Jørgen Berge et al.-ren eskutik.\nEspin polarizatzaileek sortutako korrontea da espintronikaren faktore mugatzaileetako bat. Ia ideala den bat topatu dute DIPCn, ezin sumatuzko tokian: egitura metal-organikoan (MOF). A 3D metal-organic framework as ideal electron spin filter\nArgitalpen-data: 2021/02/06 · Atala: Dibulgazioa, Ezjakintasunaren kartografia


Merkatariek elkarretaratzea egin dute, Alde Zaharra eta plaza autoentzat zabalik nahi dituztela aldarrikatzeko - Azpeitia - uztarria.eus\nMerkatariek elkarretaratzea egin dute, Alde Zaharra eta plaza autoentzat zabalik nahi dituztela aldarrikatzeko\nUztarria.eus 2014-05-20 16:53\nAlde Zaharreko hainbat dendarik elkarretaratzea egin du gaur, asteartea, Alde Zaharra eta plaza autoentzat zabalik nahi dituztela aldarrikatzeko. Plazan elkartu dira eguerdian, eta Eneko Etxeberria alkateari gutun bat eman diote, eurek "negoziatzea" nahi dutela adierazteko. Iritziak trukatu dituzte Etxeberriarekin, eta gaiaz hitz egiteko bilera egitea adostu dute.\nUdalak antolatuta ekainaren 13an, 14an eta 15ean egingo den herri-galdeketako galderetako bat izango da plaza oinezkotu, bai ala ez.\nHemen, Alde Zaharreko merkatariek alkateari eman dioten gutuna osorik:\nZeintzuk izaten dira erabaki politiko baten ondorioak sufritzen dituztenak? Kasu honetan gu, Alde Zaharreko merkatariak.\nErabaki politikoz kaleak itxi ziren bere garaian (piboteak ipiniz, eta horri 'peatonalizazioa' deitu zioten), erabaki politikoz herria Azkoitia aldera hazi da, erabaki politikoz diru pila bat gastatu da Soreasu egiteko... Gauza gehiago ere egin dira, baina erabaki politiko horiek lagundu dute dugun Alde Zaharra edukitzen: Soreasu, sekulako eraikuntza, hutsik (inork ez duena ez ikusten eta ez erabiltzen), kaleak hutsik, etxeak hutsik, dendak hutsik. Ez ote zaigu Alde Zaharra atzerritarren bizitoki bihurtzen ari?\nEz dugu ezer jendea Alde Zaharrera erakartzeko. EPA, euskaltegia, musika eskola, igerilekua, anbulatorioa... Horiek herriko beste gune batzuetan ipini ziren. Hori bai, Alde Zaharrean gaudenez, azpeitiar guztiak oinez etorri behar dira (berdin da zein adin duten: heldu, gazte, elbarri...) baina eskolara, erosketetara, igerilekura eta kiroldegira umeak autoz edo autobusez ematen ditugu Damaso Azkuetik eta Sanjuandegitik. Ez al da kontraesan handia?\nEta, dagoen egoera dagoela (krisi galanta!), zer eta orain plaza oinezkotu edo ez galdeketa. Zer ondo! Hauteskunde kanpainan sartzeko omen zen, eta ondorioak? Norbaitek pentsatzen al du ondorioekin? Plaza oinezkotu Alde Zaharra edukieraz bete aurretik, krisi egoerari aurre egin aurretik, aparkaleku alternatiboak egin aurretik... Plaza oinezkotu, eta zer?\nNegoziaketa bat egitea nahi dugu Udala, tabernari, bizilagun eta dendarion artean, ez orain egiten ari zareten inposaketa!


Laburpena ( 132. zk.), 2019ko uztailaren 12a, ostirala\n107/2019 DEKRETUA, uztailaren 9koa, Landaren eta Itsasertzaren Garapeneko eta Europar Politiketako zuzendaria kargutik kentzea xedatzeko dena.\nAGINDUA, 2019ko apirilaren 2koa, Gobernantza Publiko eta Autogobernuko sailburuarena, zeinaren bidez Euskal Autonomia Erkidegoko Fundazioen Erregistroan inskribatzen baitira «Fundación Larratxo» izeneko fundazioaren zatiketa partziala eta «Munduko Gazteen Alde Fundazioa» izeneko fundazioaren eraketa.\nEBAZPENA, 2019ko uztailaren 1ekoa, Arrantza eta Akuikulturako zuzendariarena, zeinaren bidez jendaurrean jartzen baita Discusland SL enpresaren proiektua, disko-arrainak hazteko.\nEDIKTUA, 1010/2018 prozedura arruntaren apelazio-errekurtsoaren ondoriozkoa.\nEDIKTUA, 1747/2018 apelazio-errekurtsoaren ondoriozkoa.\nEDIKTUA, adostasunik gabeko dibortzioari buruzko 162/2019 prozeduraren ondoriozkoa.\nEDIKTUA, 186/2019 hitzezko judizioaren ondoriozkoa.\nIRAGARKIA, 2019ko uztailaren 1ekoa, Arabako Etxebizitzako lurralde-ordezkariarena, zeinaren bidez jakinarazten baita espedientea artxibatu dela, epean zuzendu ez delako.\nIRAGARKIA, Orelan Kooperatiba Sozietate Txikia desegiteari eta likidatzeari buruzkoa.


Irekia Eusko Jaurlaritza - Gobierno Vasco :: Eusko Jaurlaritzak Euskadiko atunontzien segurtasunera 1,4 milioi euro bideratuko ditu\nEusko Jaurlaritzak Euskadiko atunontzien…\nEusko Jaurlaritzak Euskadiko atunontzien segurtasunera 1,4 milioi euro bideratuko ditu\n2013-10-01eko Gobernu Kontseiluaren Akordio nagusiak\n\nEusko Jaurlaritzak 1,4 mulioi euro zuzenduko ditu atunontzien segurtasuna finantziatzeko Iturria: Irekia\n\nEusko Jaurlaritzak Euskadiko atunontzien segurtasunera 1,4 milioi euro bideratuko ditu Iturria: Irekia\nEusko Jaurlaritzaren ustez, Euskadiko arrantzaleek nazioarteko uretan segurtasun baldintza hoberenetan lan egitea «funtsezkoa» da. Beraz, Eusko Jaurlaritzako eledun Josu Erkorekak gobernu bileraren ondorengo prentsaurrekoan jakinarazi duenez, atunontzietako armadoreek itsasontzietarako segurtasun pribatua kontratatzen jarrai dezaten 1,4 milioi euroko laguntza emateko erabakia hartu du Jaurlaritzak. Memoria historikoa berreskuratzeko proiektuak eta bakea sustatzeko proiektuak ere diruz lagunduko ditu. Zehazki, Eusko Jaurlaritzak 105.000 euro emango dizkie memoria historikoa berreskuratzearen eta zabaltzearen alde lan egiten duten elkarteei; bestetik, giza eskubideak, bakea eta bizikidetza zabaltzearen aldeko ekimenetara 815.000 euro zuzenduko ditu.\nPrentsaurrekoan, Eusko Jaurlaritzako eledun Josu Erkorekak Espainiako Estatuko Aurrekontu Proiektuari buruzko lehenengo balorazioa egin du. Erkorekak adierazi duenez, Eusko Jaurlaritza «kezkatuta» dago, Euskadiko inbertsioak gutxitu egin direlako. Abiadura handiko trenari aipamena eginez, Eusko Jaurlaritza «bere inbertsio-konpromisoak betetzen» ari dela azaldu du eta Espainiako Gobernua, berriz, ez dela betetzen ari. Eusko Jaurlaritzak, berriro ere, Espainiakoak gauzatu ezin dituen inbertsioak aurreratzeko eskaintza egin du, geroago kalte-ordaina jasotzearen truke. Erkorekak baieztatu duenez, proiektu hau, Euskal Y-arena, «estrategikoa» da Urkulluren gobernuarentzat eta Rajoyren gobernuari «egiteko edo egiteari uzteko» eskatu dio.\nEstatuak egin duen kupoaren estimazioaz ere mintzatu da Erkoreka. «Eusko Jaurlaritza ez dago ados» estimazio horrekin, eledunaren hitzetan. Erkorekak azaldu duenez, aurrekontu-proiektuan bertan estimazio bat dela zehaztuta dago. Eusko Jaurlaritzarekin kontrastatu gabe egindako estimazioa, eta kupoa kalkulatzeko metodologia finkatuko duen bost urtean behingo lege bat eduki ezean aurreikuspen huts izango dena. Erkorekak adierazi duenez, Eusko Jaurlaritzak bi aldeko akordio baten alde lan egiten jarraitzen du, bi aldeek finkatu behar dutelako kupoaren zenbatekoa.\nErtzaintzak «ofizioz» ikertuko du, eledunaren hitzetan, atzo Herrira plataformaren aurkako polizia-operazioan gertatutakoa eta Amaiurreko senataria zauritzea eragin zuen jazoera. Erkorekak ziurtatu duenez, «erantzukizunen bat izan bada, dagozkion neurriak hartuko dira». Erkorekak adierazi du bake prozesua «atzeraezina» dela, eta Eusko Jaurlaritzaren ustez, aukera «paregabe» hau bakea lortzeko baliatu behar dela. Eusko Jaurlaritzak ETAri konpromisoa eta ardura eskatu dizkio; «armak utzi eta desegin» behar du, eledunaren arabera. Horrez gain, Espainiako Gobernuari bere politika errealitate berrira egokitzeko eskatu dio. Erkorekak adierazi duenez, Eusko Jaurlaritzak eta gobernukide guztiek bakearekin konpromiso «argia» daukate.\nEusko Jaurlaritzaren Kontseiluak hartutako erabakiak (2013.10.01)\natunontziak_diru_laguntzak_... behera kargatu (1000 KB)\nbakea_eu.mp3 behera kargatu (1 MB)\npolizia_operazioa_eu.mp3 behera kargatu (700 KB)\nkupoa_eu.mp3 behera kargatu (800 KB)\natunontziak_diru_laguntzak_... 20 MB\nbakea_eu.mp4 40 MB\nkupoa_eu.mp4 20 MB\npolizia_operazioa_eu.mp4 20 MB\njaurlaritzaren_erabakiak_20... 20 KB (application/pdf)\nErkoreka: «Erakundeek esku hartzen badute, eragina askoz ere handiagoa izango da»\nGobernuak Erretiro Partzialeko Plana eskaini die Funtzio Publikoko sindikatuei Administrazioko lan kontratudun langile finkoentzat


Festak - Astigarraga\nJaien egitaraua 2019 [pdf]\nAstigarragako Jaiak direla eta antolatu diren ekitaldien egitaraua.\nAstigarragako jai nagusiak dira. Santa Ana eguna ikusgarrienetakoa izaten da. Egun horretako ikuskizun nagusiak udaletxeko plazan biltzen dira: sagardo dastaketa, artisautza erakusketa, bertsolariak eta herri-kirol munduko hainbat proba eta txapelketa.\nKaldereroak: Inauteri aurreko asteburuan kaldereroen konpartsa kalez kale ibiltzen da inauterien gertutasuna aldarrikatzen. (Zipotza elkarteak antolatua)\nArtzain eta Inudeen Konpartsa: Konpartsa ikusgarri honek herriko kaleak zeharkatzen ditu inauterietako igandean. (Astigar elkarteak antolatua)\nSan Isidro jaia: Maiatzaren 15ean Astigarragan bertan. Ikuskizun erakargarri eta ospetsuena idi-demarena izaten da. Maiatzaren 15ean eta inguruko asteburu batean Zamalbide-Benta auzoan jaiak. Ekaina San Joan gau bezperako sua: Ekainaren 23ko gauean herriko plazan herritarrek ekarritako egur, kartoi etab.ekin osatutako metari su ematen zaio eta horren inguruan herriko Astigar dantza taldeak San Joan zortzikoa dantzatzen du.\nSan Joan gau bezperako sua: Ekainaren 23ko gauean herriko plazan herritarrek ekarritako egur, kartoi etab.ekin osatutako metari su ematen zaio eta horren inguruan herriko Astigar dantza taldeak San Joan zortzikoa dantzatzen du.\nMartindegi-Oialume auzoko jaiak: Jaiak San Fermin egunean hasten dira.\nSantio jaiak: Astigarragako jai nagusiak dira. Santa Ana eguna ikusgarrienetakoa izaten da. Egun horretako ikuskizun nagusiak udaletxeko plazan biltzen dira: sagardo dastaketa, artisautza erakusketa, bertsolariak eta herri-kirol munduko hainbat proba eta txapelketa.\nSan Roke eguneko erromeria: Abuztuaren 16an Santiagomendiko ermitaren inguruan antolatzen da eta herritar ugari bertaratzen da leku paregabe horretan eguna pasatzera. Dantza txapelketa, bertsolariak, trikitilariak, herri-kirol erakusketa, bazkari herrikoia eta beste hainbat ekintzek osatzen dute eguneko egitaraua.\nErgobiko jaiak: San Roke eta ondorengo asteburua (larunbatetik asteartera).


Irekia Eusko Jaurlaritza - Gobierno Vasco :: Urdaibaiko Biosferaren Erreserbako kudeaketa eta garapen iraunkorra babesteko hitzarmena luzatu da (2011-12-20(e)ko Kointseiluan hartutako erabakia)\nUrdaibaiko Biosferaren Erreserbako kudeaketa…\nErabakia, ondoko lankidetza-hitzarmen honen luzapena onartzen duena: 2010ko abenduaren 16n izenpetu zena, Ingurumen, Landa eta Ttsas Inguru Ministeriaren eta Gautegiz Arteaga, Kortezubi, Sukarrieta, Ibarrangelua eta Gernika-Lumo Udalen artean, Urdaibaiko Biosfera Erreserbaren kudeaketa eta garapen jasangarriko laguntza emateko dena\nJaurlaritzaren Kontseiluak gaurko bileran onartu du Ingurumen eta Landa eta Itsas Inguruneko Ministerioaren, Eusko Jaurlaritzaren eta Gautegiz-Arteagako, Kortezubiko, Sukarrietako, Ibarrangeluko eta Gernika-Lumoko udalen arteko lankidetza-hitzarmenaren luzapena Urdaibaiko Biosferaren Erreserbako kudeaketa eta garapen iraunkorra babesteko.\nIngurumen, Lurralde Plangintza, Nekazaritza eta Arrantzako sailburu Pilar Unzaluk eginiko proposamena bideratu du Kontseiluak, eta horren bidez 2010ean sinaturiko hitzarmena luzatzeko eskatzen da, finantzaturiko jardun-lerro batzuk aurreikusitako epearen barruan bukatuko direla bermatzea ezinezkoa denez, jardunak hasteko beharrezkoak diren baimenak lortzeko atzerapena eta jardun horien egikaritzapenean atzerapena eragin duten aurkako fenomeno meteorologikoak kontuan izanda.\nErreferentziazko hitzarmenak ezartzen zuen 2012ko martxoaren 31ra arteko indarraldia izango zuela eta bertan bilduriko jardunak 2011ko abenduaren 31rako bukatuta egon behar zutela, eta dagokien ziurtapena eta azken justifikazioa 2012ko otsailaren 28a baino lehen igorri behar dela, Jarraipen Batzordeak 2012ko martxoaren 31 baino lehen azter ditzan. Dena den, eta Eusko Jaurlaritzak onarturiko luzapen horri esker, 2012ko apirilaren 30era aldatuko dira amaitzeko, ziurtatzeko eta azken justifikazioa emateko epe horiek.\nUrdaibaiko biosferaren erreserbako kudeaketa eta garapen iraunkorra babesteko hitzarmenak bost jardun aurreikusten ditu guztira, eta horietako bi eginda daude jada. Zehazki, Kortezubiko eta Gautegiz-Arteagako herrietako auzo batzuk lotzen dituzten bidezidor batzuk egitea biltzen zituztenak.\nBeste proiektuetako bik Ibarrangelua-Laga eta Kanala-Laida (Sukarrieta) errepideen arteko oinezkoentzako bidezidorrak egitea biltzen dute eta, azkenik, horien arteko azkenak hezegune bat berreskuratuko du ingurumenari dagokionez, Gerkina-Lumoko kirol-ekipamenduaren alboan (errugbi-zelaiak, frontoiak...). Zona garbitzea, marea-fluxua berreskuratzeko esklusak ezabatzea, natura-habitata bultzatzea eta ertzean bide bat egitea daude aurreikusita.


Korrika-batzordeak abiatuko dituzte, eskualdean - Uribe kosta - Hiruka.eus\nKorrika-batzordeak abiatuko dituzte, eskualdean\nHiruka.eus 2017-01-23 12:34\nUdaberrian zeharkatuko ditu Korrikak Euskal Herri osoko bideak eta errepideak, martxoaren 30etik apirilaren 9ra arte; Otxandiotik Iruñera joko du euskararen aldeko lasterketaren 20. edizioak, AEK-k jakitera eman duenez. Uribe Kostari dagokionez, apirilaren 6an, eguena, zabalduko dituzte eskualdeko herriak euskarazaleek; beste urte batez, ez da Lemoiztik igaroko. Korrikari behar bezalako harrera egiteko bihar, martitzena, hasiko dira lanean tokian tokiko batzordeak.\nBehin datak zeintzuk diren jakinda, eskualdeko herrietako batzordeak lanean hasiko dira laster, euskararen aldeko lasterketak merezi duen harrera prestatzeko. AEKko tokiko arduradunek azaldu dutenez, Korrika batzordeek izaera zabala daukate: edozeinek (elkarteek, kirol taldeek, norbanakoek…) parte har dezake. Batzordearen zereginen artean daude herrian burutuko diren ekitaldiak pentsatzea eta antolatzea, Korrika Txikia, eta abar.\nUrtarrilak 24, martitzena\n18:30ean, kultur etxean\n19:30ean, Jentilbaso euskaltegian\nUrtarrilak 25, eguaztena\n19:00etan, kultur etxean\nUrtarrilak 26, eguena\n18:30ean, Berbotsen lokalean\nUrtarrilak 27, barikua\n17:30ean, kultur etxean\n19:00etan, Azebarri kultur elkartean\nOtsailak 1, eguaztena\nOtsailak 2, eguena\n19:30ean, Lamia euskaltegian


PDA eta Internet duen pazientearentzako arreta | Consumer\nPDA eta Internet duen pazientearentzako arreta\nTelemedikuntzari esker, gaixotasun kronikoak (BGBK, bihotz-gutxiegitasuna eta anorexia) dituzten pazienteen segimendu jarraitua egin daiteke.\nIrudia: David N\nTeknologia berriei esker, hala nola PDAri eta Interneti esker, paziente kronikoek harreman jarraitua izan dezakete beren erreferentziazko ekipamendu medikoekin ospitalean edo lehen mailako arretan, eta horrek gaixotasuna hobeto kontrolatzen laguntzen die. Galdakao-Usansoloko Ospitaleak (Bizkaia), programa horietan aitzindari izan den zentroetakoak, egiaztatu du gaixoak gusturago daudela, larriagotze gutxiago izaten dituztela, larrialdietara gutxiagotan joaten direla eta, ospitalean sartzen direnean, denbora gutxiago dutela. Laguntza eredu hori araua izateko behar diren arrazoiak, eta ez salbuespena etorkizunean.\nNork esango zuen PDA bat talde mediko arduratsuarekin lotzeko lotura izango zela edo Internet bidez talde-terapia batera joan zitekeela? Pazientearenganako urrutiko arreta, teknologia berriei esker posible dena, pixkanaka ezartzen ari da Espainiako ospitaleetan. Esparru horretako zentro aitzindarietako bat Galdakao-Usansoloko Ospitalea da, Bizkaian, eta biriketako gaixotasun buxatzaile kronikoak (BGBK), asma, bihotz-gutxiegitasun kronikoa eta elikadura kronikoaren nahasteak (anorexia, esaterako) dituzten gaixo kronikoentzako zenbait telelaguntza-programa sustatu ditu.\nPrograma horietako gehienen filosofia partekatua da. Betidanik, patologia akutua zuten pazienteak artatzeko antolatu dira ospitaleak, patologia hori baitzen patologia nagusia. Hala ere, eredu hori zaharkituta geratu da, azken urteotan medikuntzan egindako aurrerapenek biztanleen bizi-itxaropena handitu egin dutelako, eta, horrekin batera, biztanleriaren zahartzea eta gaixotasun kronikoak dituzten pertsonen proportzioa; errealitate horretara ez dira egokitu osasun-zentro horiek.\nOrain arte, gaixotasunaren larriagotze (edo okerragotze) bat jasaten zutenean, ospitalera etortzen ziren, oro har, larrialdien bidez, eta han ospitaleratu, egonkortu eta berriz ere alta ematen zitzaien. Ondoren, “harreman guztiak galtzen genituen hurrengo larriagotzera arte; orain, berriz, lehen mailako arretarekin lankidetzan dihardugu, pazienteak etengabe gainbegiratzeko, haien patologia ez jasateko edo, bestela, ospitalera garaiz joan ez daitezen”, azaldu du Santiago Rabanal Galdakao-Usansoloko Ospitaleko kudeatzaileak.\nPDA duten pazienteak\nEgindako inkesten arabera, urrutiko osasun-laguntzako programa honetan sartutako pazienteen %90 baino gehiago daude gustura\nUrrutiko laguntza programa batean parte hartzeko, bai pazientea bai haren laguntzailea mintzaldi batera joan dira lehenik. Beren gaixotasunaren ezaugarrien eta emango zaizkien tresnen berri ematen zaie, hala nola miniantolatzaile digital bat, beren osasun taldearekin harreman jarraitua izateko. Ordenagailu txiki horretan, pazienteak egunero erregistratu behar ditu medikuarengana iristen zaizkion konstante batzuk (lehen mailako arretakoak edo ospitalekoak, modu estu eta koordinatuan lan egiten dutenak), alarma berde, laranja edo gorriak pizteari esker desorekatuta dagoen edo ez jakin dezan.\nGaur egun, sistema horren bidez kontrolatzen dira BGBK duten 80 paziente inguru eta dozena bat pertsona asmatiko edo bihotz-gutxiegitasuna dutenak. Hasieran teknologia berriekin moldatzen ez dakitela uste bada ere, adinean aurrera egin ahala, kontrakoa gertatzen da: “%94k dio PDAren erabilera erraza edo batere zaila dela. Izan ere, sistema hori oso sinplea da. Hiruzpalau funtzio baino ez dira ikasi behar, eta etxean laguntzeko eredu horiek ezartzeko oztopo izan daitekeela uste bada ere, praktikan ez da erabiltzen zaila”, adierazi du Rabanalek.\nPazienteen kontrol hobea\nPazienteen arreta jarraituago horri esker, emaitza klinikoak nabarmen hobetzen dira. Rabanalen esanetan, oraingoz, paziente horiek “gutxiago ospitaleratzen dira, gutxiago joaten dira larrialdietara eta, ospitaleratu behar dutenean, egun gutxiago egoten dira ospitalean”. Emaitza kliniko on horiekin batera, beste faktore batzuk ere hobetzen dira. Egindako inkesten arabera, atxikitako pazienteen %90 baino gehiago pozik daude, eta askok jasotzen dituzten zerbitzuen kalitatea hobea dela uste dute.\nBeste emaitza aipagarri bat da, telemedikuntzari esker, paziente kronikoak -askotan nekatu egiten dira tratamenduaz eta, batzuetan, hartualdiren bat ahazten edo hartzeari uzten diotenak- gehiago arduratzen direla beren gaixotasunaz (pazienteen jabekuntza deitzen zaio horri) eta hobeto betetzen dituztela beren tratamenduak (atxikimendu terapeutikoa), Rabanalen esanetan.\nEmaitzen ondorioz, pixkanaka, paziente kronikoak dauden medikuntzaren arlo guztietan urrutiko laguntza eredu hori ezartzea aurreikusten da. Rabanalen arabera, “etorkizuneko ernamuina” dira, nahiz eta oraingoz bulkatutako programak ospitale-jarduera osoaren oso zati txiki bat diren (zentro horrek 300.000 biztanle inguruko biztanleei ematen die estaldura, eta programa horietan 150 gaixo inguru daude).\nINTERNET BIDEZKO ANOREXIARAKO TERAPIAK\nBeste programa berri bat, Galdakao-Usansoloko Ospitaleak sustatua, elikadura-nahasteak dituzten pazienteak artatzen ditu, bereziki anorexia dutenak. Psikiatra batek, Internet bidez, zuzenean parte hartzen du bere pazienteekin, eta talde-terapiak moderatzen ditu. “Terapiak sarearen bidez egiten direnez, presentzialak izan beharrean, gaixoak tratamenduetara gehiago itsastea lortzen da. Kontuan hartu behar da gazteak izan ohi direla, gizarte- eta lan-bizitza oso aktiboa dutenak, eta ospitalera joateak eragina duela eguneroko zereginean”, azaldu du Santiago Rabanalek.\nSareak, psikiatrari talde-terapia horiek zuzentzeko aukera emateaz gain, haien artean laguntza emateko aukera ere ematen dio; izan ere, psikiatraren eta paziente baten edo bi gaixoren arteko bilerak ere egin ditzakete, elkarrengandik bereizita. Aukera horiek guztiek beharrezko kontrol-neurriak dituzte konfidentzialtasuna bermatzeko. Ekimen honek Interneteko proiektu onenaren Barea Mundu Sanitarioa saria jaso du.\nasma epoc insuficiencia cardiaca-eu


Irekia Eusko Jaurlaritza - Gobierno Vasco :: Javier de Isusi artista bilbotarrak diseinatu du Itzuliaren 61. edizioko kartela\nJavier de Isusi artista bilbotarrak diseinatu …\n\nJavier de Isusi artista bilbotarrak diseinatu du Itzuliaren 61. edizioko kartela Iturria: Irekia\n\nzupiria_carte_itzulia.jpeg Iturria: Irekia\nAurreko hiru edizioetan bezala, aurreko urtean Literatura Lanen Ilustrazio kategorian Euskadi Literatura Saria jaso duen pertsona da Itzuliaren kartela diseinatuko duena.\nItzulia apirilaren 4an hasiko da Hondarribian eta apirilaren 9an amaituko da Arraten\nGaur goizean aurkeztu da Itzulia Basque Country lasterketaren 61. edizioaren kartela, Bilboko Arte Ederren Museoan egindako ekitaldian. Azken hiru edizioetan bezala, eta Gerra Zibilaren aurreko tradizioa berreskuratu ondoren, non goi-mailako euskal artistek txirrindularitza-lasterketa historiko honen kartelak egiten zituzten, lan literarioen ilustrazioa kategorian Euskadi Literatura Saria irabazi duen pertsonak diseinatu du Itzuliaren kartela. Aurtengo edizioan Javier de Isusi artista bilbotarrak egin du kartela, berak irabazi zuen eta saria, “Transparentes. Historias del exilio colombiano” lanarekin.\nKultura eta Hizkuntza Politikako sailburu eta Eusko Jaurlaritzako bozeramaile Bingen Zupiriak, Julian Eraso Itzuliaren antolatzaile den OCETA-ren (Euskadiko Txirrindularitza Erakundeak) presidenteak eta Javier de Isusi kartelaren egileak parte hartu dute, Miguel Zugaza Bilboko Arte Ederren Museoko zuzendariarekin batera, txirrindularitza lasterketaren kartela aurkezteko ekitaldian.\nAurkezpen ekitaldian Zupiria sailburuak azaldu duenez “Euskadi Literatura Saria irabazten duten sortzaileei egiten diegun enkargu honen bidez, beren lana erakusteko aukera berriak eskaini nahi dizkiegu, eta beren lanetan ohikoa ez den publiko batengana iristea lortu nahi dugu. Horrela, urte askotan kultura eta kirola uztartu zituen tradizioa berreskuratzea da helburua”.\nKartelaren irudi nagusia bizikleta baten gainean pedalei eragiten dien figura bat dela adierazi du egileak: “Figura androginoa da, nahita, eta gizonezkoa edo emakumezkoa izan daiteke; izan ere, txirrindularitza ez da gizonentzat soilik, eta Itzuliak gizonezkoen edizio bat eta emakumezkoen edizio bat ditu”. De Isusik azaldu duenez, “marrazkia lerro jarraitu bakar batekin egina dago, lasterketako errepideek eta bizikletaren kateak egiten duten bezala. Lerro jarraitu horrek eraikitzen ditu irudi nagusia eta atzealdean daudenak: ezkerretara, atzetik duen pelotoia, eta eskuinetara, euskal geografiaren lau ezaugarri laburbiltzen dituen paisaia: mendia, itsasoa, herriak eta industria. Erabilitako koloreek ere ezaugarri horiei egiten diete erreferentzia: Itzuliaren letren gorria industriarekin lotuta dago, beste letren berdea euskal paisaiaren kolore nagusia da eta irudiaren gris urdinxka eta bere itzalak Kantauri itsasora garamatza”.\nSortze prozesuari buruz egileak azaldu duenez, “eskuz, arkatzez eta akuarelaz paper gainean egindako marrazkia da, teknika fisikoa, ez digitala, eta fisikoa bizikleta gainean egiten den ahalegina bezala. Hala ere, txirrindularitzak teknologia ere barne hartzen du, batez ere bizikletei dagokienez, eta horregatik marrazki osoari ere aplikatu dizkiot ordenagailu bidezko kolore lauak. Kolore horietako tonu horiak Itzuliaren irabazlearen maillotaren kolorea gogorarazten dute”.\nJavier de Isusik azaldu duenez, lasterketa igarotzen den udalerrien izenak ere agertzen dira kartelean, “bizikletatik bertatik aterako balira bezala”.\nAurreko edizioetako kartelak Yolanda Mosquerak, Asisko Urmenetak eta Miren Asiainek egin zituzten. Guztiak Bilboko Arte Ederren Museoan gordeta daude, eta Gerra Zibilaren aurreko kartel asko ere bertan gordetzen dira. Horri egin dio aipamena Museoko zuzendariak ere: “Eusko Jaurlaritzako Kultura eta Hizkuntza Politika saila eta OCETA zoriondu nahi ditugu Itzuliari XX. mendeko lehen hamarkadetako tradizio luzea, Itzuliari eskainitako ilustrazio artistikoen tradizioa, berreskuratzeagatik. 2019az geroztik, jatorrizko kartelak museoko bilduman sartu dira, eta, esango nuke, estatuko bildumarik osatuenetako bat dela. Izan ere, Javier de Isusiren 2022ko Itzulirako kartel ederraren aurkezpena Milton Glaser New York-eko diseinatzaileak dohaintzan eman berri dituen kartelei buruzko erakusketaren barruan egin dugu gaur”.\nJulian Eraso OCETA-ko presidenteak adierazi duenez, “lau urte daramatzagu lankidetza honekin eta pozik gaude. Lasterketak are garrantzi handiagoa hartu du Euskadiko gizartean, kirola eta kultura uztartu baititu. Jende askok galdetzen digu non lor daitezkeen kartel horiek, harro egoteko modukoa da gure lurralde osoa zeharkatzea bertako artisten lanekin”.\nItzulia Basque Country 2022ren kartelaren egilea bilbotarra da, formazioz arkitektoa baina bokazioz eta lanbidez komiki egilea. Bere lanak frantsesera, euskarara, finlandierara, portugesera, alemanera eta polonierara itzuli dira. Juan Sin Tierra (2004-2011) eleberri grafikoen sortarekin egin zuen debuta, Latinoamerikara egindako bidaietan inspiratutako seriea, Italian eta Erresuma Batuan unibertsitate-tesietan aztertu dutena. Oscar Wilderen La divina comedia lanarekin, 2020ko Komikiaren Sari Nazionala lortu zuen. 2020an Kolonbiako Egiaren Batzordearentzat Transparentes. Historias del exilio colombiano egin zuen lan literarioen ilustrazioaren atalean Euskadi Literatura Saria irabazi zuen.\nItzulia Basque Country-ren 61. edizioa apirilaren 4tik 9ra bitartean egingo da. Lehenengo etapa Hondarribian hasi eta amaituko da, bigarrena Leitza eta Viana artean egingo da, hirugarrena Laudio eta Amurrio artean, laugarrena Gasteizen hasi eta Zamudion amaituko da, bosgarrena Zamudio eta Mallabia artean eta seigarren eta azken etapa Eibarren hasi eta Arrateko aldapetan amaituko da.\nintervencion_zupiria_itzuli... 200 MB\nrecursos_zupiria_itzulia_er... 80 MB\nzupiria_carte_itzulia.jpeg 200 KB (jpeg)


“Europa klase ertain, zuri, zahar eta haserretua bilakatzen ari da” — ALDA. Aldaketa. Lana. Demokrazia. Alternatibak - ELA\n“Europa klase ertain, zuri, zahar eta haserretua bilakatzen ari da”\nPalestinan ekin zion bere ibilbideari Ane Irazabal Elkorobarrutia korrespontsalak, Ekialde Hurbileko erlijio ezberdinen talkak, deskolonizazio prozesu amaigabeek eta interes geoestrategikoek liluratuta. Beste gatazka askoren lekuko eta bozgoragailu izan da orduz geroztik: Egiptoko Udaberri Arabiarra, Greziaren gainbehera, errefuxiatuen belaunaldi galdua edota Italiako eskuin muturraren gorakada. Oraingoan etxean, Euskal Herrian, egin dugu hitzordua.\n- Ikasketak amaituta motxila hartu eta zure lehen geltokia Palestina izan zen 2010ean. Zer aurkitu zenuen?\nPalestinako askapen mugimenduaren gaineko ikuspegi erromantikoa neukan joan baino lehen: emakumeen papera intifadan, erresistentzia sareak... Gero bertara iristen zarenean iruditeria hori pixkat apurtu egiten zaizu, egunerokoa zure ikuspegi erromantikoa baino askoz gogorragoa delako, batez ere, palestinarrentzat. Orduan konturatu nintzen standby egoera batean zeudela: bigarren intifada oso gogorra izan zen, hirugarrena nolakoa izan zitekeen aztertzen, lider politikorik gabe, indarkeriaren kontrako erresistentzia pasiboaren mugimendua sortzeko prozesuan... Nabaritzen zen palestinarren aldartea oso behean zegoela.\nOso etsituta, baina aldi berean, gizarte oso irekia eta abegitsua aurkitu nuen. Halere, atzerapen bat ere ikusi dut, gero eta kontserbadoreagoa bilakatzen ari da Palestinako gizartea.\n- Zergatik atzerakada hori?\nPalestinarrak galduta daudelako, inongo lidergo politikorik gabe. Aginte Nazioanala daukate, adibidez, teorian etorkizuneko Palestinako estatua hezurmamitzeko sortu zena, baina gero ez da praktikan materializatu. Gaur egun ustelkeria politikoan oinarritutako gobernua daukate eta, gainera, Israelgo okupazioarekin hartuemanak dituena segurtasunaren alorrean.\nIsraelek ekintzaile bat atxilotu behar badu Zisjordanian, lehenago Palestinako poliziak atxilotuko du. Orduan palestinarrek euren buruari galdetzen diote: noren kontra borrokatu behar dugu? Gure gobernuaren kontra ala Israelgo okupazioaren aurka?\nGainera, bigarren intifada oso gogorra izan zen, jende asko hil zen eta ez zuen inongo emaitzarik eman; are gehiago, okerrago daude. Orientazio falta horrek eragin du, hein handi batean, erlijioa besarkatzea. Lehen Palestinan indar handia ez zuten mugimendu erlijiosoek gero eta indar handiagoa daukate. Ikusi besterik ez dago zenbat pertsona mobilizatzen diren kolonoak Al-Alqsa (Jesuralem-eko hiri santuaren meskita gunea) sartzen direnean; izugarrizko mobilizazioak dira. Enbaxada Tel Aviv-etik Jerusalem-era mugitzea erabakitzen dutenean, ordea, badaude mobilizazio batzuk, baina ez dira oso jendetsuak. Eta Palestinako gatazka beti izan da nazionala, edo indar okupatzaile baten aurkakoa, ez du inoiz zerikusirik izan erlijioarekin. Hor nabaritzen da badagoela transformazio bat.\n- Gatazkaren izaera nazionala diluitu eta erlijiorako hurbilpen horrek ze ondorio ditu?\nLarriena izan daiteke dagoeneko ez gabiltzala Palestinako estatu bati buruz gehiago hitz egiten ari, baizik eta zein identitate mota sortu nahi dugun, hau da, zer den palestinarra izatea. Eta hor dator agian arriskutsuena: zerekin identifikatzen gara palestinarrak garela esaten dugunean? Musulmanak gara lehenik eta behin edo zer gara?\nOraindik ere garrantzia handia du indar kolonialaren aurkako borrokak, baina egia da erlijioa narkotiko rola jokatzen ari dela, plazeboa da; jende askok erlijioa besarkatu du, ez daukalako beste esperantzarik.\n“En Palestina aún prima la lucha contra la fuerzas coloniales, pero la religión está ganando terreno como narcótico ante la desesperanza generalizada”\n“Cada vez hay más mujeres jóvenes en conflictos bélicos, corresponsales internacionales... Pero a partir de los 35 muchas desaparecen”\n- Atzerakada zertan nabaritzen da egunerokoan?\nArratsaldeko seietatik aurrera ez duzu emakumerik ikusiko kalean. Lehen Intifadako emakumeen rola dugu oraindik buruan baina gero eta gehiago utzi dituzte etxeko esferan, eta hori oso arriskutsua da. Esperantza gabeziagatik gertatzen ari da hori, izugarrizko etsipen egoeran bizi direlako, inongo gidaritza politikorik gabe.\nGuretzat, agian, atzerakada hiyab-aren erabileran nabaritzen da; Palestinan ia ia ez zuten erabiltzen duela 25 urte arte, orain gero eta gehiago. Bada identitatea transmititzeko modu bat, baina aldi berean ez du politikarekin zerikusirik. Konplexua da.\n- Zapia aipatu duzula: mendebaldeko betaurrekoekin epaitzen dugu?\nEgia da Ekialde Hurbileko emakume askok ez dutela feminismo hitza ere onartzen, mendebaldartua iruditzen zaielako. Egipton, adibidez, agian ez dute hitza ere ezagutuko, baina ikusi ditut ablazioaren kontra borrokatzen duten emakume asko oso-oso feministak direnak, eta zapia daramate.\nErlatibismo kulturalean erortzeko arrisku handia dago. Nawal El Saadawi feminista egipziarrak, adibidez, feminismo arabiarrak bere eboluzio eta aldarrikapen propioak izan dituela defendatzen du, eta ez daukala zertan mendebaldeko feminismoa kopiatu, hein handi batean mendebaldetik datorren feminismoa kolonialista ere badelako, bere ustez.\nNik kontraesan handiak ditut; alde batetik iruditzen zait azken hamarkadetan zapia erabiltzen ari dela identitate bat sortzeko, beraz, ez dakit zein puntutaraino dagoen askatasuna.\nEdozein kasutan, oso argi daukat gu ez garela inor esateko jarri edo ez. Tokian tokiko emakumeek erabaki behar dute. Baina Europaren kasuan argi ikusten da Europako guraso migratzaileak dituzten Europako herritar askorentzat hiyab-a jartzea, bai Bruselan bai Parisen, identitatea sortzeko modu bat izan dela. Horrek hausnartzera narama: zer gertatu da identitate bat eraikitzeko beharra izateko, bai zapi baten bidez edo erlijioaren bidez?\n- Hutsune baten ondorio?\nHutsune bat dago bizi zaren gizartean ez zarelako parte sentitzen, edo ez zaituztelako parte sentiarazten utzi. Gero zapia debekatzearena erabat kaltegarria iruditzen zait. Frantziako laizismoa oso islamofoboa da.\n- Palestinara bueltatuz, konponbide justu bat lortuko dela uste duzu?\nEz nago batere itxaropentsu. Israel oso modu inteligentean jokatzen ari da. Bere proiektua intergenerazionala da, hemendik 150 urtera begira pentsatutako estrategia bati jarraitzen dio. Kolonizazioa, poliki badoa ere, ziurtatuta dute. Euren azken helburua palestinarrak haien lau guneetan ixtea da, presio demografikoaren ondorioz alde egitera derrigortu arte. Ez dute presarik, arrakasta ziurtatuta dutelako.\nMurrua, adibidez, normalizatu egiten da, paisajearen parte bilakatzen da, egunerokotasunaren zati bat. Momentu bat heltzen da palestinarrek eurek ez dutela gogoratzen zelakoa zen lehengo egoera. Ohitzen zoaz, eta horrek mentalitatean ere gatazkaren ikuspegia moldatzen joatea dakar, oso arrakastatsua izan da horretan Israel; palestinarren mentalitatean ere gatazkaren kontzeptua aldatzen joatea lortu du, eta denbora pasa ahala, aldarrikapenak ere gutxitzen joatea.\n- 2011n Egipton zinen. Nola bizi izan zenuen Arabiar Udaberria?\nUdaberriaren ondokoa bizi izan nuen nik. Hasiera batean ilusio handiz eta gero etsipen handiz. Pozaren eta tristuraren sinboloa izan zen Egipto. Hasiera batean Tahrir-eko (Egiptoko plazarik handiena) manifestazioak ikaragarriak izan ziren, baina plaza bete zutenean eta Hosni Mubarak diktadorea erori zenean etxera bueltatu ziren. Baina Mubarak botatzea ez zen helburu bakarra, erregimen osoa bota behar zen. Aurpegia joan zen baina junta militar guztia, indar judiziala, politikoa... dena geratu zen zegoen bezala. Orain egiptoarrak orduan baino okerrago daude. Izugarrizko errepresio politikoa bizi dute, milaka desagertu, emakumeen papera gizartean Palestinan baino askoz okerrago dago...\n- Ikuspegi erromantikoegia eraiki zela esango zenuke?\nOso naifak izan ginen kazetariok garai hartan. Gazteak ginen, ikasketak bukatu berri eta izugarrizko iraultzaren lekuko izateko aukera polita izan genuen. Egiptoarrek ogia, lana eta duintasuna aldarrikatzen zuten. Ederra zen horren testigu izatea, eta ikuspegi erromantikoa eraiki genuen. Kazetari nagusi batek esan zigun: “Honek oso gaizki bukatuko du, egiptoarrak ez daude prest demokraziarako”. Oso diskurtso klasista iruditu zitzaidan une horretan. Gerora konturatu ginen herritarren %60ak ez dakienean ez irakurtzen ez idazten, zein erraza den hedabide tradizionalak erabiliz herria manipulatzea. Diktadoreek herria erabat analfabetizatua nahi dute.\n- Hedabideak aipatu dituzula, makrokazetaritza da nagusi. Zurea, ordea, kazetaritza intimistagoa da...\nMakroarekin perspektiba galtzen dugu. Gatazka bat kontatzen ari zarenean, garrantzitsuena testigantza edo istorio pertsonal baten bidez zerbait orokorragoa azaltzea da. Mikroa oso makroa da. Pertsona baten istorioa kontatuz gatazka bat ulertarazten saiatzea da inportanteena; hildakoak, bonbak... ahaztu egiten dira. Egunerokoa kontatzen saiatzen naiz ni. Kontua ez da bakarrik Mediterraneoan 800 migrante hil direla esatea eta negarrak ateratzeko moduko irudiak eskaintzea, baizik eta pertsona horiek nortzuk diren kontatzea, nondik ari diren ihes egiten, ze egoera zuten jatorrizko herrialdetan... Jendea gauza pertsonalekin geratzen da, istorioekin. Migratzaileen Nazioarteko Egunean, adibidez, Erroman modako jatetxearen saria jaso duen jatetxe bat dagoela kontatu genuen, bertan 11 herrialde ezberdinetako 11 migratzaile daudela lanean, eta elkarbizitza arrakastatsuaren eredu direla. Euren istorioa kontatu behar da, eta esan: “beitu, hau ere gertatzen da”.\n- Zuk sarritan aipatu duzu emakume izateak ate asko ireki dizkizula lanbide honetan...\nOso polita da hori eta Ekialde Hurbileko emakumeekin gertatu zait. Emakume izateak euren intimitatearen ateak ireki dizkit. Etxeko berotasun horrek ematen dizu beste harreman mota bat eraikitzeko aukera; eta hortik oso istorio politak sortzen dira. Oso eskuzabalak dira, ezagutzen ez duten pertsona bati euren bizitzaren zati bat ematen ari dira eta trukean ez dute ezer jasotzen. Asko zor diegu. Nik ez daukat sentsaziorik ezer egin ez dudanik emakume izateagatik, asko borrokatu dut hala ez izateko.\n- Adin batetik aurrera, ordea, emakume asko erredakzioetatik desagertzen dira. Nazioarteko korrespontsalen artean ere?\nBelaunaldi talka izugarria dago: gero eta emakume gazte gehiago daude lanbide honetan, gatazkatan, gerra kazetaritzan, nazioartean... baina adin batetik aurrera hutsunea dago. 35 urte inguruan egon ohi da muga. Beste askok lanbide honetan jarraitzea erabakitzen dute, baina badago zenbait gauza sakrifikatzearen presioa: ume bat izatea, adibidez. Gizonek ez daukate inflexio puntu hori. Zergatik gizon bat joan daiteke hiru edo lau hilabete etxetik kanpo lanera eta ez da aita txartzat hartzen? Badago amatasunaren presio hori. Argi ikusten dut nire inguruko emakume freelancen artean. Beldur hori gainditzea da. Erreferenteak badira.\n- Errefuxiatuen berri eman duzu... Gainformatuta gauden garaiotan zer da oraindik ez dakiguna?\nBizitzen ari garena oso arriskutsua da, belaunaldi oso bat galtzen ari gara. Badaude orain bost sei-urte dituzten haurrak Europan blokeatuta daudenak (Grezian, Balkanetan) eskolan inoiz ez direnak egon; ez daude alfabetizatuta eta Europako belaunaldi berria dira. Konturatu orduko 15 urte izango dituzte eta oso zaila izango da pertsona horiek gizarteratzea.\n- Europarako migrazioa emakumeen gorputzen bortxatik pasatzen ari da?\nEmakumeak gara beti lehenak indarkeria bortitzaren sintomak sentitzen. Emakume nigeriarrekin Libiarako bidean gertatzen ari dena izugarria da; edo Eritrearekin ikusten ari garena. Askok esaten dute: “munstroaren semea daramat barruan”. Sexualitatea indarkeria instrumentu bezala erabiltzen da beti.\n- Asaldatzeko gaitasuna galdu dugu ala are okerrago, suminduaren rolean eroso gaude?\nMomentuko sumindura bizi dugu: sare sozialetan haserre gaudela esaten dugu, eta kitto. Ez dago ardura intergenerazionalik. Ez dago inbertsio emozional, ekonomiko eta politikorik egiteko interesik. Ez dira gauzak testuinguruan kokatzen. Ez gara konturatzen azken urteetan Europan sufritu ditugun atentatu yihadistak gazte europarrek gauzatu dituztela, Europan jaiotakoek, berton hazitakoek, elkarbizitza hutsal baten ondorio diren pertsonek. Orain iristen ari direnekin gauza bera egiten ari gara. Ez dut hemendik 30 urte begira panorama katastrofiko bat marraztu nahi, baina gertakariak testuinguratzea falta da. Hotza, gosea, gaixotasunak... kontatu behar dira, bai, baina horrek asistentzialismoa dakar, eta jendeak negua pasatzeko botak bidaltzea. Momentuko larrialdi bati erantzuteko ondo dago, baina ez gaude larrialdi batean, kronifikazio egoera batean gaude. Abokatuak behar dira, aholkulari legalak, egoera juridiko eta politikoa argitzen lagunduko dietenak. Desinformazio handia dago, ez dakite ze aukera dituzten.\n- Asistentzialismoarekin eskuak garbitzen ditugu? Azken finean mendebaldeak sortzen ditu errefuxiatuak...\nNoski baietz. Asistentzialismoa partxe bat da, ondo sentiarazten gaituena eta batzuetan beharrezkoa ere badena. Momentuko plazeboa da, konpromiso eta ardura politikoa badugula ahaztuarazten digun partxea. Errefuxiatuena drama politikoa da, beraz, irtenbide politikoa eman behar zaio, lehenik eta behin haien herrialdetan. Turkian zein Libian partxeak jarri daitezke, baina hainbeste aipatzen den Afrikarako Plan Marshall handi hori ondo eginez gero, haien errekurtsoak guretzat ustiatzeari utzi behar diogu; herrialde horiek garatzen utzi behar ditugu. Bestela, Eritreako gerrak jarraitzen badu herritar guztiek ospa egingo dute, Somalian berdin, Nigeriatik berdin...\n“El asistencialismo responde a una necesidad puntual, pero es un parche para eludir nuestra responsabilidad política”\nErrefuxiatu versus etorkin, pobrea izatea hautu pertsonala edo fenomeno naturala balitz bezala...\nAsilo politikoaren eskaeraren barruan hierarkia hutsala egiten ari da: zein da errefuxiatu politikoa eta nor migratzaile ekonomikoa? Gauzarik tristeena gertatzen ari da: mailakatze bat errefuxiatuen artean, guk sortutako hierarkia, euren arteko gerra bultzatzen duena. Jaio zaren tokian miseria hutsa aurkitzen baduzu, alde egingo duzu, nola ez. Italiatik, 19. mende amaieratik 20. mende erdialdera 30 milioi italiarrek alde egin zuten, EEUU, Argentina, Brasilera... Miseria hutsean bizi zirelako egin zuten alde Sizilia eta Calabriatik. Kontua da estatu nazioak sortzen ari ziren momentuan izan zela hura, eta orduan lan eskua beharrezkoa zela. Oso ikuspuntu klasista da.\nEz da etorkinen kontra baizik eta pobreen kontra?\nGuztiz. Baina egia da ere lan eskua behar dela. Italian azken 25 urteetan 1,5 milioi gaztek alde egin dute. Aurrekoan El Pais-eko Bruselako korrespontsal Bernardo de Miguelek twiterren jarri zuen 2015ean Alemaniara iritsi ziren milioi asilo eskaitzailetik 400.000 – 500.000 dagoeneko kontratupean lanean daudela. Beharra badago. Lan esku kualifikatu eta ez kualifikatuaren banaketa hau alde batera utzi behar dugu. Guregana datozenak pertsonak dira. Kontua da zergatik ez dugun nahi. Geure buruari galdetu beharko genioke arrazistak ote garen, edo benetan pobreenganako mespetxua daukagun. Funtsean hori da. Pobreziak beldurtzen gaitu eta bazterkeria sortzen dugu. Oso erraza da arrazista ez izatea kanpoan daudenean, baina gurera etortzean sortzen da benetako talka. Hor frogatu behar dugu enpatia sortu, elkar ezagutu eta bizikidetza berria eraikitzeko gai garela.\n“Deberíamos preguntarnos si somos racistas, o lo que sentimos es más bien desprecio hacia las personas pobres”\nKrisi ekonomikoa eta migrazioaren kontrako diskurtsoa lotuta eraiki ditu eskuin muturrak...\nErrefuxiatuenganako erabilera politikoa egin da, batez ere, Europako eskuin muturraren partetik. Munstro bat sortzeko beharra zegoen; munstro hori migratzaileak eta iheslariak dira. Estrategia erraza eta eraginkorra da. Ardura politikoa dago hor; baina baita gizartearena ere, ahalegin bat egiteko pertsona horiek ezagutzeko. Oso egoera arriskutsuan gaude. Maiatzean Europako Parlamenturako hauteskundeak egingo dira, eskuin muturra gora eta gora ari da eta sozialdemokrazia ez da gai izan eskuin muturraren aurka borrokatzeko. Arriskutsuagoa den gauza bat egin du: bere diskurtsoa asimilatu.\n“Estamos construyendo una jerarquía entre personas migrantes y refugiadas, las estamos enfrentando entre sí”\nBai, zeharo. Hasiera batean krisi ekonomikoarekin egin zuen. Oraindik ez gara gai ikuspuntu historiko batetik Greziako erreferendumak ekarri zuena baloratzeko, baina izugarrizko kolpe morala izan zen ezkerrarentzat.\nTsiprasen garaian izan zinen Grezian korrespontsal lanetan, munduari esperantza kendu zion bertan bizi izandakoak?\nIzugarri. Lehenago hasi zen dena, baina krisiak eztanda egin zuenean 2008an Europako gobernu sozialdemokrata guztiek men egin zieten Bruselatik zetozen mozketa guztiei; hauteskundeak galdu zituzten gehienek. Syrizarekin esperantza sortu zen. Mezua argia zen: “hordago bat botako diogu Europari, indartsuak garelako eta gu garelako, agian, Europaren krisiaren sinbolorik bisualena: suzidioak, kalean geratu ziren pertsonak... ”. Hauteskundeak irabazi, erreferenduma antolatu, irabazi, eta azkenean Bruselatik zetozen baldintza guztiak irentsi behar izatea izugarrizko kolpe morala izan zen.\nGreziaz haratago, Europar guztien imajinarioa kolpatu zuen?\nEuropa guztiarentzat izan zen kolpea eta eskuin muturra oso eraginkorra izaten ari da horri probetxua ateratzen; krisi ekonomikoak eta murrizketek eragindako haserre hori kapitalizatzen asmatu du. Europa klase ertain, zuri, zahar, pobretu eta haserretua ari da bilakatzen, migrazioa onartzen ez badu. Horri bere haserrea nolabait arintzeko etsai bat eskaintzen badiozu, eta etsai hori beltza bada, afrikatik datorrena, Siriatik datorrena edo musulmana, kitto, ez duzu gehiago pentsatzeko aukerarik ematen. Hori da pobreen aurkako gerra: ni, ni neu baino pixkat okerrago dagoenaren aurka; ez nire gainean dagoenaren aurka, baizik eta ni baino okerrago dagoenaren kontra. Langabezia, haserrea... Europa aldatzen ari da eta orain arteko Europako gizarteak ez du berritu nahi, ez du belaunaldi aldaketa hori egin nahi. Egungo Europak iragana islatzen du, dagoeneko ez da existitzen. Ze Europa utzi nahi diegu gure ilobei?\n- Beldurraren diskurtsoa da nagusi. Erroman bizi zara egun. Salviniren lehen manifestazioaren pankartan irakurri zitekeen: `STOP invasión´...\nSalvinik egunero erabiltzen du inbasio hitza. Errealitatea oso bestelakoa da: Italian azken bi urtetan %92 jaitsi da migratzaileen kopurua. Ez dago inbasiorik, migratzaileak dagoeneko ez dira Italiara iristen. Gezur hori elikatzen jarraitzen du eta dagoeneko hasi da harrera etxeak ixten eta deportazioak egiten. Arazoa da kazetariok batzuetan ez ditugula gure etxeko lanak egiten. Salvini elkarrizketa batera gonbidatzen badugu, eta sei gezur botatzen baditu, kontrastatu eta informazioarekin erantzun behar dugu. Bestela ze kazetari mota gara?\n“La extrema derecha ha sabido capitalizar la rabia de la Europa de los recortes. Necesitaban un enemigo común: migrantes y refugiados. Ya está todo hecho”\n- “Italiarriarrek eskatzen didatena baino ez dut egiten nik” esan zuen Salvinik. Merkelek Alemaniako mugak irekitzea erabaki eta zigortu zuten... Boto emailea gutxiesten ari gara?\nZigortua izan zen elektoralki baina uneorokotasunean bizi garelako. Ez dugu aurre egiteko inolako interesik, ez daukagu inbertsio emozional, ekonomiko eta politikori bat egiteko inolako interesik. 400.000 asilo eskatzaile daude Alemanian kontratupean lanean. Zenbat urte pasa dira Alemaniak hartzeko erabakia hartu zuenetik? Hiru baino ez. Hiru urtean lortu da hori guztia. Arazoa da unean uneko irakurketa baino ez dela egiten. Oso ongi kalkulatutako estrategia izan zen Merkelena, ez zen karitatea izan, baina emaitzak ematen ari da.\n- VOXek Andaluziako garaipena migrazioari, LGTBI mugimendurari edo feminismoari leporatu zioten askok...\nPalestinako gatazkara ekarrita, adibidez, nik bertako lagun askorekin eztabaida bera izan dut. Palestinan hainbat fronte daudenez hierarkia bat egin behar dutela defendatzen dute, hau da, lehen helburua okupazioaren aurka borrokatzea izan behar dela; gero etorriko direla feminismoa, ekologismoa... Baina ez al gara konturatzen askapen guztien alde borrokatzen ez badugu ez dugula ezer lortuko? Hori da hain justu orain gertatzen ari dena. Ezin da hierarkia bat egin. Zein da indar okupatzailea? Indar okupatzailea patriarkala ere bada, eta gizarte palestinarra patriarkala da oso. Askapen nazionalak ez nau emakume bezala askatuko, agian librea izango naiz nire estatuan baina nire etxeko eremuan mantenduko naute? Gauza bera ikusten ari naiz hemen.\n- Euskaraldia igaro berri da. Gauza garrantzitsuak gazteleraz esateko ohitura duen gizartean, zer garrantzia du nazioarteko informazioa ere euskaraz eskaintzeak?\nIzugarria. Nik naturaltasun osoz egiten dut, eta hala izan behar du, baina Bangladesh-eko kanpalekuetatik zuzenean euskaraz ari zarela ikustean harritu egiten dira kanpoko lagunak. Orain dela zortzi urte bizi naiz Euskal Herritik kanpo, beraz, niretzat euskaraz lan egitea plazerra da, lokarria. Oso garrantzitsua da toki batera iristea eta gainontzeko kazetarien ondoan (BBC...) ETBko mikroarekin agertzea edota Berria-rentzat kronika bat idaztea. Han egon behar dugu euskaldunok eta egongo gara.\n- Erretiratu orduko ze albiste nahiko zenuke eman?\nItaliara patera batean iritsi zen Gambiako (Afrika) gazte bat Italiako lehen ministroa dela. Horrek demostratuko luke Europako gizartea gai izan garela buelta eman eta gauzak aldatzeko.\n- Ba horrekin geratuko gara...\nEta emakumea baldin bada, askoz hobe.


Akreditazioa Uztailaren 24an, asteazkena, hasi eta 28an, igandea, bukatuko da, bulegoaren ordutegia honako hau izanik:\nOstirala 26 10:00 22:00\nLarunbata 27 10:00 22:00\nIgandea 28 10:00 17:00\nOnline akreditatzeko azken eguna uztailak 21 da.\nParty barrutian lo egin ahal izango da, hortarako egongo den atseden gunean, 24ko gauetik hasita 27ko gauerarte. Barrutia 28an utzi beharko da partya bukatutakoan, beraz egun hortan ezin izango da bertan lorik egin.\nOsteguna 25 08:00 - 14:45 eta 16:00 - 23:45\nOstirala 26 08:00 - 14:45 eta 16:00 - 23:45\nLarunbata 27 08:00 - 14:45 eta 16:00 - 23:45\nIgandea 28 08:00 - 13:45\nEuskal Encounter-eko ordenagailu-zonan izateko bi modu daude: 4 egunetarako sarrera ohiko bidetik lortu (ordenagailuarentzako lekuarekin edo ordenagailuarentzako lekurik gabe izan daitekeena), edota eguneko sarrera erosi. Eguneko sarreraren prezioa 10 €-takoa da eta akreditazio bulegoan eros daiteke, balioa duen ordutegiaren barruan.\nEguneko sarreren balioa 10:00-tatik 22:00-tara izango da, eta uztailak 25, 26 eta 27 egunetan bakarrik izango dira salgai (osteguna, ostirala eta larunbata).


Baldintza Orokorrak - Cebek Dei iezaguzu\nCEBEK – BIZKAIKO ENPRESARIEN KONFEDERAZIOAK EMANDAKO ZERBITZUEI BURUZKO BALDINTZA OROKORRAK BERTAN TRATAMENDU-ERAGILEA DELA KONTUAN HARTUTA\nKlausula hauen bidez, CEBEK – BIZKAIKO ENPRESARIEN KONFEDERAZIOA gaitzeko baldintzak zehazten dira, zerbitzugintzaren ondorioz sortzen diren datu pertsonalak bere enpresa kideen edo atxikien izenean tratatu ditzan.\nEranskin hau idazten da, Pertsona Fisikoen Datuen Babesari buruzko 2016ko apirilaren 27ko 2016/679 (EB) Araudiaren 28. artikuluan datu pertsonalen tratamenduari eta datu horien zirkulazio askeari dagokienez xedatutakoa betetzeko asmoz. Horretarako, enpresa kideak edo atxikiak TRATAMENDUAREN ARDURADUN moduan dituen eta CEBEK – BIZKAIKO ENPRESARIEN KONFEDERAZIOAK TRATAMENDU-ERAGILE moduan dituen betebeharrak zein diren zedarritzen da.\nEgiten den tratamendua enpresa kideak edo atxikiak onartutako aurrekontuan azalduko da, edo CEBEK – BIZKAIKO ENPRESARIEN KONFEDERAZIOAK ematen dizkion zerbitzuen parte izango da.\nEnpresa kideak/atxikiak, tratamenduaren arduradun moduan, CEBEK – BIZKAIKO ENPRESARIEN KONFEDERAZIOARI ematen dio baimena, datu pertsonalak haren kontura tratatu ditzan, adierazitako zerbitzua emateko orduan beharrezkoa den neurrian. CEBEK – BIZKAIKO ENPRESARIEN KONFEDERAZIOAK enpresa kidearen edo atxikiaren ardurapean dauden datu pertsonalak tratatuko ditu, zerbitzua betearazteko orduan ezinbestekoa den neurrian.\nAdierazitako datuei dagokienez, CEBEK – BIZKAIKO ENPRESARIEN KONFEDERAZIOAK datu pertsonalak tratatzen dituenean, zerbitzugintza behar bezala emateko behar diren erabakiak hartu ahal izango ditu.\nERASANDAKO INFORMAZIOAREN IDENTIFIKAZIOA\nEnkargu honen helburua betetzean sortzen diren prestazioak betearazteko orduan, enpresa atxikiak edo kideak, tratamenduaren arduradun moduan, tratamendu-eragilea den CEBEK – BIZKAIKO ENPRESARIEN KONFEDERAZIOAREN esku jarri du kontratu nagusian edo onartutako aurrekontuan azaltzen den informazioa. Dena dela, azalpen hori ez da zehatza izango, eta ez ditu horrekin lotutako beste agiri batzuk salbuetsiko.\nTRATAMENDUAREN ARDURADUNAREN BETEBEHARRAK\nHonako hauxe egin beharko du tratamenduaren arduradunak:\nA) Tratamendu-eragileari enkarguaren helburu diren datuak eskuratzeko aukera ematea edo behar den moduko zerbitzugintzarako egokia den moduan ematea.\nB) Tratatu beharreko datuak dituzten interesdunei arautegiaren arabera ematea informazioa eta haien berariazko baimena legearen arabera lortu izana edo horretarako arrazoi legitimoak eta egiaztagarriak edukitzea.\nC) Tratamendua legitimatzen duen lege-oinarria ezarrita edukitzea.\nD) Mekanismo errazak edukitzea, interesdunek euren eskubideak erabili ditzaten.\nE) Arriskuaren ebaluazioak egitea, tratamenduak eta eraginaren ebaluazioak erregistratzea, tratatutako datuen ezaugarrien arabera beharrezkoa izango balitz, eta kasuan kasuko aurretiko kontsultak egitea.\nF) Datuak eragileari igortzean datuak babesteko egokiak diren segurtasun-neurriak gaituta edukitzea.\nG) Derrigorrezkoa denean, datuen babeserako ordezkaria izendatzea eta eragileari nor den jakinaraztea.\nH) Tratamenduaren aurretik eta bitartean, CEBEK – BIZKAIKO ENPRESARIEN KONFEDERAZIOAK DBAO betetzen duela bermatzea.\nI) Tratamendua ikuskatzea.\nZERBITZU-EMAILEAK TRATAMENDU-ERAGILE MODUAN DITUEN BETEBEHARRAK\nCEBEK – BIZKAIKO ENPRESARIEN KONFEDERAZIOAK datuen babesari buruzko arautegi europarrean eta espainiarrean xedatutakoa betetzeko konpromisoa hartzen du, eta honako betebehar hauek ditu:\nJARRAIBIDEAK ETA DATUEN JAKINARAZPENA.\na. CEBEK – BIZKAIKO ENPRESARIEN KONFEDERAZIOAK enkargu honen helbururako baino ez ditu erabiliko tratatu beharreko datu pertsonalak edo bertan kontuan hartzeko asmoz biltzen dituenak. Ezin izango ditu datuok inolaz ere erabili bere helburuetarako.\nb. Tratamenduaren arduradunaren jarraibideen arabera tratatuko dira datuak. Tratamendu-eragilearen ustez, jarraibideren batek DBAO, DBLO edo Europar Batasuneko edo estatu kideetako datuen babesaren arloko beste edozein xedapen urratzen badu, tratamendu-eragileak berehala jakinaraziko dio tratamenduaren arduradunari.\nc. CEBEK – BIZKAIKO ENPRESARIEN KONFEDERAZIOAK tratamenduaren arduradunak emandako informazioa ez kopiatzeko eta ez berregiteko konpromisoa hartzen du, betiere, kontratuan aurreikusitako helburuetarako tratatu behar ez bada.\nd. CEBEK – BIZKAIKO ENPRESARIEN KONFEDERAZIOAK ez die hirugarrenei datuen berri emango, betiere, tratamenduaren arduradunaren berariazko baimenik ez badauka edo legean aurreikusitako kasuak ez badira. Azpikontratatutako hirugarrenentzako lagapena agiri honetako bertako beste idatz-zati batean arautzen da.\ne. CEBEK – BIZKAIKO ENPRESARIEN KONFEDERAZIOAK epe mugagabean gordeko du tratamenduaren helburu diren datu pertsonalen inguruko sekretua. Betebehar horrek bere horretan iraungo du kontratua amaitutakoan.\nCEBEK – BIZKAIKO ENPRESARIEN KONFEDERAZIOAK segurtasun-neurri egokiak hartu ditu, zerbitzugintzarako eskuragarri dituen datuen osotasuna babesteko, ez aldatzeko, ez galtzeko eta baimenik gabe ez eskuratzeko. Modu berean, hartutako neurriek informazioaren isilekotasuna, osotasuna eta eskuragarritasuna bermatzen dituzte, baita tratamendurako sistemen erresilientzia iraunkorra ere, gertakari fisikorik edo teknikorik egonez gero. Honako hauexek izango dira etengabeko neurriak:\n4.2.1. Euskarriak. Euskarriak eskuratzeko aukera duten eragilearen langileen zerrenda eguneratua dago. Eragilearen eta arduradunaren instalazioen artean edo alderantziz euskarriak igorri behar badira, honako sistema hauek erabiliko dira: modu berezian babestutako etiketak jartzea, zifratzea, enkriptatzea edo pasahitz bidez babestea. Horretarako, era guztietako euskarriak garraiatzen direnean, behar besteko mekanismoak erabili beharko dira, baimenduta ez dauden pertsonek ireki, eskuratu edo manipulatu ez ditzaten.\n4.2.2. Gertakariak. Datu pertsonaletan eragina duen edozein gertakari berehala jakinaraziko zaio tratamenduaren arduradunari, baita segurtasunean arrakalaren bat gertatzen bada ere.\n4.2.3. Babeskopiak. Kontratatutako zerbitzugintzaren ondorioz datuak CEBEK – BIZKAIKO ENPRESARIEN KONFEDERAZIOAREN sistemetan gorde behar badira, babeskopiak egiten direla bermatzen duen prozedura normalizatua egongo da, baita horren kalitatea aldian-aldian egiaztatzen duten mekanismoak ere.\n4.2.4. CEBEK – BIZKAIKO ENPRESARIEN KONFEDERAZIOAK segurtasun-neurriak etengabe egiaztatu, ebaluatu eta berrikusi egiten dituen sistema dauka.\nCEBEK – BIZKAIKO ENPRESARIEN KONFEDERAZIOAREN menpe dauden eta arduradunaren datu pertsonalak tratatzen dituzten pertsonen kopurua mugatua eta ezaguna da. Datuok eskuratzeko aukera duten langileen zerrenda eguneratua dago, eta kontratuaren helburua betetzeko orduan ezinbestekoak direnak dira beti.\nCEBEK – BIZKAIKO ENPRESARIEN KONFEDERAZIOKO langile guztiek datuen isilekotasunaren zein babesaren arloko aldian aldiko prestakuntza jasotzen dute, ezarri beharreko arautegia ezagutzen dute eta badakite zer betebehar dituzten arlo horretan eta nolako ondorioak sortzen diren legea betetzen ez denean.\nCEBEK – BIZKAIKO ENPRESARIEN KONFEDERAZIOAK arduradunaren kontura egindako tratamendu-jardueren kategoria guztien erregistroa darama idatziz, eta honako hauxe agertzen da bertan:\n1.- Eragilearen eta eragilearen gaineko arduradun bakoitzaren izena eta harremanetarako datuak, eta, hala badagokio, arduradunaren edo eragilearen ordezkariarenak eta datuen babeserako ordezkariarenak ere bai.\n2.- Arduradun bakoitzaren kontura egindako tratamenduen kategoriak.\n3.- Hala badagokio, hirugarren herrialde batera edo nazioarteko erakunde batera datu pertsonalak igortzeko prozesuak, haien identifikazioa barne; eta, DBAOren 49. artikuluaren 1. idatz-zatiaren bigarren paragrafoan adierazitako transferentzien kasuan, berme egokiei buruzko agiriak.\nBESTE TRATAMENDU-ERAGILE BATZUEI JAKINARAZTEA\nCEBEK – BIZKAIKO ENPRESARIEN KONFEDERAZIOAK tratamenduaren arduradun beraren beste tratamendu-eragile batzuei jakinarazi ahal izango dizkie datuak, haren jarraibideen arabera. Kasu honetan, arduradunak aurretiaz eta idatziz adieraziko du zer erakunderi jakinarazi behar zaizkion datuak, zer datu jakinarazi behar diren eta jakinarazteko orduan zer segurtasun-neurri ezarri behar diren.\nEzarri behar zaion Batasuneko edo estatu kideetako zuzenbidearen arabera, CEBEK – BIZKAIKO ENPRESARIEN KONFEDERAZIOAK datu pertsonalak hirugarren herrialde bati edo nazioarteko erakunde bati igorri behar badizkio, arduradunari aldez aurretik emango dio legezko eskakizun horren berri, betiere, zuzenbide horrek interes publikoko arrazoi garrantzitsuengatik debekatzen ez badu.\nEzin izango dira kontratu honen helburu diren prestazioak azpikontratatu, bertan datu pertsonalak tratatu behar direnean, eragilearen zerbitzuen jardunbide arrunterako behar diren zerbitzu osagarriak izan ezik.\nTratamenduren bat azpikontratatu behar izango balitz, tratamenduaren arduradunari aurretiaz, idatziz eta BI HILABETE lehenago eman beharko zaio horren berri. Bertan, azpikontratatu nahi diren tratamenduak zein diren adierazi beharko da, eta argi-argi nahiz agerikotasunez azaldu beharko da zein den enpresa azpikontratista eta zer datu dituen harremanetarako. Azpikontratatu egin ahal izango da, zehaztutako epean arduradunak horren aurka dagoela adierazten ez badu.\nEra berean, tratamendu-eragilea ere izango den azpikontratistak tratamendu-eragilea den CEBEK – BIZKAIKO ENPRESARIEN KONFEDERAZIOARENTZAT agiri honetan zehaztutako betebeharrak bete beharko ditu, baita arduradunak emandako jarraibideak ere. CEBEK – BIZKAIKO ENPRESARIEN KONFEDERAZIOAK harreman berria arautu beharko du, eragile berriak ere baldintza berberak bete ditzan (jarraibideak, betebeharrak, segurtasun-neurriak…) eta, datu pertsonalen tratamenduari zein interesdunen eskubideen bermeari begira, eskakizun formal berberak bete ditzan. Eragileordeak hori betetzen ez badu, CEBEK – BIZKAIKO ENPRESARIEN KONFEDERAZIOAK, hasierako eragile moduan, erabateko erantzukizuna edukitzen jarraituko du arduradunaren aurrean.\nCEBEK – BIZKAIKO ENPRESARIEN KONFEDERAZIOAK tratamenduaren arduradunari laguntzeko konpromisoa hartzen du, honako honexetarako eskubideen erabilerari erantzuteko orduan:\n1.- Datuak eskuratzea, zuzentzea, ezabatzea eta aurka egitea\n2.- Tratamendua mugatzea\n3.- Datuen eramangarritasuna\n4.- Banakako erabaki automatizatuen helburua ez izatea (profilak egitea barne)\nInteresdunek datuak eskuratzeko, zuzentzeko, ezabatzeko, aurka egiteko, eramateko eta tratamendua mugatzeko eta banakako erabaki automatizatuen helburua ez izateko eskubideak CEBEK – BIZKAIKO ENPRESARIEN KONFEDERAZIOAREN aurrean erabiltzen dituztenean, CEBEKek posta elektronikoz jakinarazi beharko du arduradunaren ohiko helbidean. Berehala jakinaraziko da, eta, inolaz ere ez, eskabidea jaso osteko hurrengo 2 lagunetatik harago, eskabidea ebazteko orduan garrantzitsuak izan daitezkeen beste informazio batzuekin batera, hala badagokio.\nDATUEN SEGURTASUNAREN URRAKETEI BURUZKO JAKINARAZPENA\nCEBEK – BIZKAIKO ENPRESARIEN KONFEDERAZIOAK, tratamendu-eragile moduan, tratamenduaren arduradunari luzamendurik gabe eta, edozein kasutan, 48 orduko gehieneko epea baino lehen eta POSTA ELEKTRONIKOAREN bidez jakinaraziko dizkio ardurapean dituen datu pertsonalen segurtasunaren urraketak, haien berri duenean. Horrez gain, gertakaria dokumentatzeko eta jakinarazteko informazio nabarmen guztia ere bidaliko dio.\nEz da jakinarazpenik egin beharko, segurtasunaren urraketa horren ondorioz pertsona fisikoen eskubide eta askatasunak nekez arriskatzen direnean.\nJakinarazten bada, honako informazio hau emango da gutxienez:\na) Datu pertsonalen segurtasunaren urraketaren ezaugarrien azalpena, eta, ahal dela, kategoriak nahiz interesdunen gutxi gorabeherako kopurua eta kategoriak nahiz erasandako datu pertsonalen erregistroen gutxi gorabeherako kopurua ere bai.\nb) Datuen babeserako ordezkariaren edo informazio gehiago eskaini dezakeen beste harreman-gune baten izena eta harremanetarako datuak.\nc) Datu pertsonalen segurtasunaren urraketaren ustezko ondorioen azalpena.\nd) Datu pertsonalen segurtasunaren urraketa konpontzeko hartutako neurrien edo proposamenen azalpena, ustezko ondorio kaltegarriak gutxitzeko hartutako neurriak barne, hala badagokio.\nInformazioa aldi berean ematerik ez badago, ezinezkoa den neurrian, informazioa apurka-apurka emango da luzamendurik gabe.\nTratamenduaren arduraduna izango da Datuen Babeserako Agentziari edo interesdunei jakinarazpenak egin beharko dizkiena.\nHona hemen CEBEK – BIZKAIKO ENPRESARIEN KONFEDERAZIOAK hartutako konpromisoak:\na) Tratamenduaren arduradunari datuen babesaren gaineko eraginaren ebaluazioak egiten laguntzea, hala badagokio.\nb) Tratamenduaren arduradunari kontrolerako agintaritzari aurretiko kontsultak egiten laguntzea, hala badagokio.\nc) Beharrezkoak diren informazio eta nabaritasun guztiak tratamenduaren arduradunaren esku jartzea, betebeharrak bete egiten direla egiaztatzeko eta arduradunak edo berak baimendutako beste auditore batek egiten dituen auditoriak eta ikuskapenak egiteko.\nd) Datuen babeserako ordezkaria izendatzea eta arduradunari haren nortasunaren nahiz harremanetarako datuen berri ematea. Arautegian zehaztutako kasuetan baino ez da egongo betebehar hori.\nPrestazioa kontratuan xedatutakoaren arabera betetakoan, CEBEK – BIZKAIKO ENPRESARIEN KONFEDERAZIOAK honako hauxe egingo du tratamenduaren arduradunak hartzen duen erabakiaren arabera:\n•\tTratamenduaren arduradunari datu pertsonalak eta, hala badagokio, datu horien euskarriak itzultzea. Itzultzean, eragileak erabilitako ekipamendu informatikoetan dauden datu guztiak ezabatu beharko dira.\n•\tDatu pertsonalak eta, hala badagokio, datu horien euskarriak tratamenduaren arduradunak idatziz izendatzen duen beste eragile bati ematea. Itzultzean, eragileak erabilitako ekipamendu informatikoetan dauden datu guztiak ezabatu beharko dira.\n•\tPrestazioa betetakoan, datuak suntsitzea. Suntsitutakoan, eragileak idatziz ziurtatu beharko du suntsitu egin direla, eta ziurtagiria eman beharko dio tratamenduaren arduradunari.\nNolanahi ere, datuak behar bezala blokeatuta dituen kopia bat gorde ahal izango du eragileak, prestazioaren betearazpenaren ondorioz erantzukizunak sortu daitezkeen bitartean.\nAyudas y subvenciones | 29/06/2022


'Erroskilla feminista', puntuka\nMiren Artetxe bertsolariak erronka bitxia izan zuen joan den astean Elgoibarko saioan: Uxue Alberdi gai jartzaileak kopla erdian botatako definizio bakoitzari zein hitz zegokion asmatu behar zuen, a-tik z-ra, hizkiz hizki, telebistako lehiaketa ezagunaren antzera. Hitz guztiek feminismoarekin zuten zerikusia. Ariketa ikusgarria osatu zuen Artetxek. Bideoa albistearen amaieran.\nTxillardegiren omenezko horma irudia inauguratuko dute Donostiako Antigua auzoan\nIdazlea hil zeneko seigarren urteurrena izango da hilaren 14an, eta Txillardegi Udal Liburutegia herri plataformak hainbat ekitaldi antolatu ditu datorren asterako, urteurrenaren harira.\nXabier Montoiaren 'Gorraizea', Rafa Ruedaren 'Hiri kristalezkoa' eta Kaskezurren 'Azpisugeak' diskoak nabarmendu dituzte Inaxio Esnaola, Andoni Tolosa, Ihintza Orbegozo eta Julen Azpitarte BERRIAko kritikariek 2017ko musika uztan\nNola (ez) hasi (edo pellokeria sorta bat)\nRick Hall hil da, soul munduko ekoizle eta Muscle Shouls soinuaren sortzailea\nFame estudioan egosi zen Ameriketako Estatu Batuetako hegoaldeko soul soinuaren parte handi bat, eta handik pasatu ziren, besteak beste, A...\nNeil Youngen ekoizpen etxeak 1.333 milioi eskatu dizkio Spotify plataformari\nBere musikarien egile eskubideak urratzen dituelakoan, 1.333 milioi euroko diru konpentsazioa eskatu dio Wixen Music Publishing ekoizpen e...


Arrazoi batzuk zergatik ez dut Skype ere entzun\nEzagunak Skype programaren bertsio berria harrigarria erregulartasun agertzen. Developers funtzio gehigarri asko estandarraren ezaugarriak kentzeko detektatu Akatsak (zomorroak) zabalduz ezartzeko, sintonia algoritmoa hobetzen. badirudi ere gauzen ordena honetan nahikoa da programa deskargatu, ordenagailuan instalatu, saioa hasi eta abian jarri ondoren, berehala hasten dezakezu komunikatzeko. Batzuetan, hain zuzen ere, zer gertatzen den. Baina erabiltzaile gehienak dira gai desberdinak izatea. Horietako bat - da "zergatik ez dut Skype on entzuten". Hori gertatzen bada, orduan posible da akatsak direla konfigurazio zehar egin ziren edo hori ere gertatzen erabiltzaileari espero programan lan egingo "out koadroan" eta doikuntzak beharra ikusi egingo zaio. Gaur egun, beraz, zer egin ez baduzu Skype on entzuten da, baita horretarako arrazoiak begiratzen buruz hitz egingo dugu.\nSkype programa ezin Interneterako sarbidea gabe funtzionatu. Deiak eta gerora komunikatzeko (audio edo bideo) datuak digital korronte bat sortzen da. bistakoa da bere zabalera ez luke hori ekipamendu emandako baino gutxiago ditu. Beraz, ez saiatu kalitate handiko bideo bat antolatu duenean GPRS mugikorraren bidez sarera konektatuta. Erabiltzaile bat kexu bada Skype ezin duela entzuten zidan, Internet abiadura egiaztatu behar dut jarraitzen du. Hau egin daiteke, adibidez, Speedtest gune (garbia) an. laguna batekin audio elkarrizketa sinpleak da gutxieneko latentzia (ping) 30 kilobits onartzen. ere erabil dezakezu eraikitako-tresnak. Horretarako, pertsona batera konposatu aktiboa da "komunikazio kalitate datuak" aukeratzeko pantailaren beheko eskuineko izkinan eta ziur konexioari gutxieneko eskakizunak betetzen egin behar duzu.\nJakina, Internet abiadura - ez da arrazoi bakarra zergatik ez nuen Skype ere entzun. Dagoeneko aipatu dugun bezala, batzuetan arazoa konpontzen apur bat doikuntza parametro daitezke. Askotan ez egoera bat da, denbora luzez Skype on hitz egin du audio moduan, bideokamera beharrik gabe ordenagailua jabeak, orduan erosi USB kamera moderno bat. eskuratu gailu hori mikrofonoa ditu aurkitzea, ezinduentzako tumbler zaharra da, plug kendu soinu txartela konektorea gabe. Eta gizona galdera galdetzen ondoren "zergatik ez dut Skype ere entzun atzo dena lan egin bada." Arrazoia da sistema hori "ikusten" bi mikrofonoak, eta horietako zein Skype zehaztuko da lehen bezala - ezezaguna da. Arazo hau menu "Deiak" hautatzeko eta jarraitzeko "Sound ezarpenak" behar duzula konpontzeko. eta "Mikrofonoa" leiho irekitzen ere, lerroan bat dela erabiliko da aukeratu behar duzu. Adibidez, aktibo zehaztu baduzu, line "Bolumen", besterik graduatzailea azpian dago inolako soinu tan agertuko dira.\nbolumenaren adierazlea ahalbidetzen ikusmen identifikatzen mikrofono sentsibilitatea. Low cost ereduetan ari da laguntzarik komunikatu hori posible da, besteak beste, gailu bat da erabiltzailearen inguruan kokatzen bada (ez eskegi monitore irteera on) ere ezaugarri. Hala ere, arazoa egon partzialki software hobekuntza ezaugarri bat erabiliz konpondu daiteke. Askotan horren ondoren galderari buruz "zergatik ez entzun me Skype," ahaztu. Beharrezkoa da, marka kendu nahi du Auto Setup mikrofonoa eta graduatzailea tira gorantz. Hala ere ez litzateke ihes egiten, gehiegizko zarata eramaten gisa audio korrontean. Azkenik, hautatu dagokion gidari konfigurazioa soinu.\nA erregistroko garbiagoa PCrako software aukeratzea\n"Yandex Browser" bezala gehitu fitxategi luzapenak? Zer gehigarrien Web nabigatzaile bat aukeratzeko?\nPhotoshop bezala, begi-gorriak kentzeko eta Iris kolorea doitzeko\nPlay merkatua: eskuliburua eta ñabardura garrantzitsu obran\nNola guztiz ezabatu "Aytyuns" ordenagailu batekin: eragile prozedura estandarra, eta osagarriak fondoak\nHarrizko dekorazio dekorazioa: edertasuna eta praktikotasuna\nZergatik internet abiadura jaitsi ( "Rostelecom")? internet abiadura baxua arrazoiak\nFunny apala Peter 1: Errusiako armada oinarria\nElbarri pertsonei dute itxaropena berriro "sentitzen" protesikoa beso bat da, garunaren konektatuta daiteke esker\nZer gaixotasunak egon gerrikoa mina saiheskiak azpian eragin daiteke.\nErrezeta mugurdi marmelada aukeran\nZer da landare bat? elkarte hau\nZein egunetan txakur bat behar duzu? Txakur hazkuntza arauak\nAmets liburu bat gozatzen: baso


Baionatik Bilbora bide egin zuten iazko abenduan eta gure kantagintzaren emanaldia eskaini zuten Euskalduna Jauregian. Aurten, martxoan, beste agerraldi bat egin zuten Donostiako Kursaalean. Ekainaren 16an, bestalde, Euskal Herriko Kantu Txapelketa jokatuko da Donostian. Kantagintzaren bidea urratu duten kantari eta kantazale horietako batzuengana bide egin dugu. Eleak, doinuak eta pasadizoak dakarzkigu.\nMaddi Oihenart eta Niko Etxart.Dani Blanco\nAnje Dudalde, Pier Paul Berzaitz, Niko Etxart, Maddi Oihenart, Jojo Bordagarai, Maialen Errotabehere... Lapurdi, Zuberoa eta Baxenabarreko hiru belaunaldiko kantariak. Ipar Euskal Herriko 40 urteko kantagintzako eredu edo lagina. Anitz baitira kantariak, anitz kantazaleak. Konparazione: Marie-Agnès Gorostiague eta Jone Barneix, Irulegi Irratiko esatariak eta Euskal Kantu Txapelketako sustatzaileak. Eurengana guztiengana hurbildu gara, baita luzaz mintzatu ere kantagintzari buruz. Hona, solasaldian eskaini dizkiguten ele, doinu eta irudi frankoetatik argazki bat.\nZuberoan barna abian\n“Aitak ez zuen bozik. Amaren aldetikoek bai. Ama Altzürükütik jina zen Muskildira. Familian kantariak ziren denak, orain ere bai. Amaren aitonetako bat Irlandatik heldu zen, akordeoi diatoniko batekin heldu ere. Amak bere aitak ere jotzen zuela erraten du, hamabi haur ziren...”. Pier Paul Berzaitzen hitzak dira. “Muskildiko San Antonio ermitan beilak izaten ziren, manexak ziren dominanteak kantuak ematean. Larzabale, Donibane-Garazi edo Hazparnetik jinak ziren, ez aski zuberotarrak nagusitzeko alabaina”.\nMaddi Oihenarten mintzoa hauxe: “Gure etxean aita-ama entzun ditugu kantuz, sortu aitzin jada sentitzen omen da kantua. Baina etxeko irratitik frantsesezko kantuak entzuten genituen. Barkoxen ez zen besterik. France Inter, Montecarlo... Brassens, Brel, Barbara... Kantu anglosaxoiak ere, baina aise gutxiago”.\nNiko Etxart bizpahiru urterekin heldu zen Parisera. Oporretan etortzen zen Zuberoara: “Azken bakantzetan jin ginelarik –anaia Jean eta lehengusuak– Etxahun Iruri, Kopen eta Garat Arhan ziren azken txirulariak. Pette Etxekoparrek eta Jean Mixel Bedaxagarrek guk txirula jo eta kantuz konplexurik gabe egiten genituela diote...”. Etxartar gazteak, euskal kantaren eragile berriak izan ziren.\nFrantsesa sukaldeetan sartzen zen bala-bala irratien bidez. Mendietan berriz, Belatxa kantaren azken hotsa entzuten zen doi-doi: “Belatxa hegaztiaren hegaldia adierazten du doinu horrek, ez dauka hitzik. Belatxak –zerutik hegaz– behealdea nola behatzen duen transmititzen du. Gilen Epherrek Altzürükün eman ohi zuen. Metafora polita da. Belatxa pertsona da, oiloak edota txitak begiratzen ditu”, diosku Berzaitzek.\nEtxart eta Oihenartek diotenez, egun Etxekopar, Bedaxagar eta Axiari musikariek beren maneran abesten dute Belatxa: “Mirakulua duzu. Mirakulua ere, oro har, kantuak iraganetik egundaino ekartzeko egin den ahalegina. Orduan kantari asko zegoen, ahotsak sekulakoak ziren, ederrak, indartsuak... Elkartasunean eta elkarrekin bizitzeko harremana lantzen zuten kantuaren bidez, eta hori ari da aldatzen egun”.\nAntzina –diote biek– pertsonak ingurumenean parte-hartzen zuen eta ingurumenak hartzen zuen pertsona. Horrek sortu du pertsonaren nolakoa, pertsona ingurumenarekin sortzen baita. Lehen jendea kanpoan ari zen kantan, zabalki, plazan, egun aldiz mikrofonoz. Kanta ez da modu berean lantzen. Horrek aldatu du kantua.\nZuberoan hartaz –mendigoietan–, goragotik kantatzen da Lapurdin baino. Tradizioak ere badu eragina. Kostaldean azken moda nagusitzen da, Zuberoan –Biarnon eta Baxenabarren ere– kantak badu zentzu mistiko bat, ingurumenak biziagotua, lurrari lotua. Dantzarekin berdin, edonork ez du zuberotar dantzan egiten. Zuberoak gorde du dimentsio mistiko hori: “Ene aitak [Dominika Etxartek] ez zekin abotsa kontrolatzen, beti potenteki abesten zuen, eta halako anitz dituzu” dio Etxartek.\nMichel Labeguerie eta Hegoaldea\nBerzaitzek Muskildiko eskolaldia uros iragan zuen. Gaztetan Maulera joan zen. Zaila izan zen hasiera. “Zokoratua nintzen pixka bat, sentimendu bat da, ene pertzepzioa... Agian ez zen horrela”. Muskildi, Atharratze edota Larraineko gazteek Mauleko burgesiaren giroa ezagutu zuten: “Bai aurpegiz bai izatez, diferenteak ginen, Mauleko burgesia hori frantsestua zen arras. Gutaz trufatzen ziren, geure mintzatzeko maneraz. Egun berriz, garaipen pertsonal gisako bat sentitzen dut. Gure musika ‘erosten’ dute, errekonozimendu gisakoa da, orduan frustrazio handia zen-eta”.\nHazpandar txistulari batek argitu zion bidea Berzaitzi. Hark etxeko abesti zenbait ematen zuen, berak The Beatles behatzen zuen. Euskaraz mintzo zen, eta musika eta abestiak euskaraz egiten zituen: “Espiritua zabaldu zidan. Frustrazioa minik handienetarik bat zela erran zidan, euskaldunok biziki pairatu duguna, kasu egin behar nuela. Euskaldunok hiru aukera genituela zioen: armak hartzea, Parisera joatea –frantsesa bihurtuz– edo hirugarrena, ikasi eta borrokatzea. Borrokatu laborantzan, enpresan, kulturaren esparruan... Kontzientzia ireki zidan”. Handik lekora Beñat Sarasola eta Joanes Borda ezagutu zituen, haiek ere frustrazioa bera bizia zuten. Meza euskaraz eman nahi zutelako apaizgotik bota zituzten. “Beñatek Urdiñarbeko bestetara eraman ninduen: Mikel Laboa, Lourdes Iriondo, Jose Angel Irigarai... kantuz entzun nituen”.\n18 urterekin joan zen Arrasatera lehen aldiz. Kantaldia izugarria izan zen. Ukituta eta hunkituta geratu zen. Baita Villabonara joan ere, eta beldurtu. Gurasoek ez joateko esaten zioten. 1970eko urtealdia zen: “Gazteak euskaraz mintzo ziren, ez nuen holakorik zegoela inoiz pentsatu. Hori da nire bidea, nire mundua, pentsatu nuen”.\n“Gure familia ez zen abertzalea, euskaraz mintzo ginen etxean, baina ez arrazoi ideologikoengatik. Nik abertzaletasuna 16 urtetan ezagutu nuen, Euskal Etxean, Hegoaldeko errefuxiatuei esker. Jauzi handia izan zen. Soroak taldearen eragina ukan nuen. Soroak-en kantuak ederragoak atzematen nituen Michel Labeguerieren kantuak baino” gogoratu du Etxartek. “Pentsa, nik Labeguerie –segitzen du Oihenartek– anitzez berantago ezagutu nuen, eta Soroak ere bai; Robles familia. Iker eta Ugutz Labeguerie baino lehenago hasi ziren kantuan”.\nUgutz Roblesek kontatzen ohi du, Soroak taldeak kontzertu bat eman zuela Itsasun eta Labegueriek “hori da nik egin nahi dudan kantu moldea” zioela. “Prefosta, Labeguerie politikari eta kultur eragile handia zen orduan, eta kantuaren argizale bilakatu zen”.\nOrduantxe, Etxart, 17 urterekin, hasi zen rockaren munduan, Parisko 80.000 laguneko auzoan arrakasta bildu zuen, harrokeriarik gabe diosku: “Egia, oso ezaguna nintzen, aitak ez zuen maite ene ibilmoldea. Artisten kartierra zen, ene eskolako lagunen gurasoak luthierrak, pintoreak edo aktoreak ziren. Frantses kantari izateko xantza eman zidaten, ostiral guztietan txanpaina klikatzen genuen [irriz]. Alabaina Altzürükün hurrupatu nuen egun defendatzen dudan euskal kantagintza tradizionala. 21 urterekin itzuli ginen Zuberoara”.\nOihenart da mintzo: “Ni aldiz oso gutxi ibili naiz kantuz, berant plazaratu nintzen. Atharratzeko ostatuan biltzen ginen lagunak, dantzaldietara joaten ginen, soinu zale. Kantuz hasi eta gaua pasatzen genuen inor ikusi gabe. Bi urtez aritu, eta gero etxean geratu nintzen, etxeko lanetan, hamabost urte eman nituen kantuz ari izan gabe”. Oihenarten aburuz, kanta berria sortuko da. Baina herrialde edo eskualde bakoitzak bere nortasuna dauka, eta kantaren berezkotasuna galtzen ari da: “Noski, pertsonek beti kantatuko dute manera batez edo bestez, baina kanpoko kulturen influentzia gero eta azkarragoa da, gero eta handiagoa. Nola atxikiko dugu Zuberoako identitatea?”.\nGabadikoa da (Baxenabarre) Jojo Bordagarai, aita Pagolakoa (Zuberoa) zuen ordea: Alexandre. Arotza zen, ferratzailea. Etxean beti kantuz ari ziren, apairuetan, ezteietan... Lehen agerraldi publikoa 10 urterekin egin zuen Bernadette arrebarekin. Niko Etxart, Benito Lertxundi, Peio eta Pantxoa... izan zituen begiko: “Labeguerie ez nuen ezagutu, baina haren Txorieri mintzo zen kantuak biziki pentsarazi dit betidanik. Kantaria arbol baten gainean, buru xoro ezti bat. Labegueriek euskal kanta modernizatu zuen, gitarrarekin kantuz aritzea iraultza izan zen; frankismo garaia zen. Ni ere Hegoaldera joan izan naiz, baina bekan. ETAko kide baten aldeko kantaldian kantatu nuen behin-edo. Guardia Zibila etorri zen. Gure kulturari azkarki atxiki nintzaion harrez gero”.\nBordagaraik garai beltza ezagutu zuen. “Ohartu nintzen Euskal Herriak zapalketa gaitza bizi zuela kulturalki: hizkuntzaren aldetik, lurraren aldetik... Bi estatuek egin diguten ebasketa izugarria sufritu nuen. Hasarretu eta ene baitan zerratua bizi izan nintzen, frustratua... Euskarari eta kantatzeari esker egin nuen aitzina: Euskara eta kito, nioen. Berantago, euskarazko testuak lantzean, kantari frantsesen testuak ere aztertu ditut, eta errebelazioa izan zen. Brassens, Brel, Ferrat edo Renauden testuak izugarriak direla ohartu nintzen. Horrek erakutsi dit kultura guztiek merezi dutela bizitzea, elkarrekin bizi daitezkeela, baina batak bestea zanpatu gabe”. Euskara irakaslea da eta kanta erabili ohi du irakasteko. Ikasleak ez dira gai luzaz mintzatzeko, baina kantuaren abantaila da, antzerkia bezala, gogoz ikasten ahal dutela, lehenik ahoan gozatuz. Bere ustez, hitzak errepikatuz gogoa gauzatzen da: “Lehen jendeak gehiago kantatzen zuen ostatuetan. Hizkuntzaren erabilera apaldu den ahala kantua tipitu da. Baina kanta ez da sekula hilen, birmoldatzen ari da. Baiona eta Garazi Kantuz ekimenak horren lekuko. Txori guztiek badute kantatzeko ahala, bakoitzak bere maneran. Rockeroek, folk eta rap kantariek, eta abesbatzakoek berena, baina denok badugu leku bat. Gogotik aritzea da gakoa, ezin zaio inori estilo bat inposatu. Bertze belaunaldiak heldu dira eta beste estiloekin interesatzen dira, baina kantua sentitzen baldin badute, kantuaren tirria, euskaraz bada, euskal kanta izanen da. Peio Ospitalek erran zidan iaz, 80 euskal disko atera zirela Durangoko Azokan, estilo eta joera guztietakoak”.\nBaxenabarren gaindi Lapurdira\nAnje Duhalde arrangoiztarraren iritziz Labeguerie urrats inportantea izan zen, baina kantagintzaren oinarriak etxean izan dituzte kantariek, herrian alegia: “Ni kantuz inguraturik hezi naiz, aita eta osabei izugarri gustatzen zitzaien kantatzea, ez zen apairurik kantan egin gabe. Labeguerie eta ene aita lagunak ziren, eskolan elkarrekin ibilitakoak. Esaten da estilo bat asmatu zuela, baina ez dut uste. Gure kantagintzaren estiloan Brassens, Brel edota Leo Ferrek eragin zuten bereziki, besteak beste”.\nLete, Laboa, Lertxundi... Ez dok Amairukoen aroa zen Maialen Errotabehere hazpandarra sortu zelarik: “Ni sortu naiz horiek kantuz ari zirelarik. Kantari horiek entzun ditut tipitik, baina nik ez nuen giro hori ezagutu. Niretzat kantu garaikideak ziren jada, alegia, giro normala zen. Anjeren kantuetatik beste estilo bat ere jaso dut, baina euskal estiloa ‘finkatua’ zen jada. Ezpela taldean egin dut kantuaren ezagutza, koro batean. Etxean bagenuen ere kantatzeko ohitura, ez genuen egunik pasatzen kantuz aritu gabe”.\n1970 urtea zen. Burgosko auziaren kariaz manifestazio handiak izan ziren Baionan. “Iheslari asko ziren, bizitzeko beste kultura bat zuten, horrek kontzientzia aldaketa ekarri zuen gure artean. Ordurako euskalduna nintzen, baina ez zen arras errotua nire baitan, kontzientzia politikoa batez ere garai hartan hartu nuen” diosku Duhaldek.\nDaniel Landart ezagutzeko xantza ukan zuten. Landartek bideratu zituen bera eta Mixel Ducau: “Nire belaunaldikoak orduan hasi ginen jabetzen Euskadi hitzaz, eta orduan ez zegoen Euskal Herria eta Euskadiren artean kontraesanik”. Behinola Donibane Garaziko Vauban zineman, Etxamendi eta Larralderen ondoren, haiek igo ziren eszenategira. Bateria, gitarra eta baxua zekartzaten: “Izugarria zen, baina urratsa eman behar zen, Manex Pagolak lagundu gintuen. Hirugarren kantuan 40 urtetik gorakoek utzi zuten aretoa. ‘Hori ez duk gure musika’ zioten. Gaztea(goa)k geratu ziren, noski”.\nHandik bi urtera, Errobiren arrakasta itzela izan zen: “Hitzek musikaren estiloa baldintzatzen dute, edo gure kasuan hala izan zen. Nire musika kontzeptuan ez dira sartzen musika ederra eta hitzak soilik. Biak batera doaz, edo bestela ez dago kanturik”. Solaskideen aburuz, gure kanta bizi liteke euskararik gabe, baina kantaren sorkuntza ez. “Hori bai dagoela zalantzan eta arriskuan”. Ez dute onartzen euskal kanta euskararik gabe, funtsezko kontraesana dela diote, kontraesanezko mundu batean bizi gara, ordea. Hartaz, kantariek eginahal guztia egin behar dute euskara bizirik atxikitzeko. Errotabehereren eleak dira hauek: “Nik nahi nuke Hegoaldera gehiago joan kantatzera, baina gure belaunaldia ez da Anjerena bezala ari, gazteagoekin ez da loturarik atxiki. Gu ez gara joaten, ez bada aurreko belaunaldikoekin batera. Gazteago garenok zailtasunak ditugu Hegoaldera joateko”.\n70eko hamarkada izugarria izan zen zentzu askotan, Europan nahiz Euskal Herrian. Diktaduraren ondorengo garaia zen, borroka armatu eta errepresio bortitza. Duhalderena garai mitikoa izan zen, Euskal Herrian gauza asko gertatu zen, sozialki eta politikoki. Estilo bat markatu zuen aroa izan zen: “Gizartean bestelako sentsibilitatea zegoen ni kantatzen hasi nintzenean. Hegoaldean batzuetan bi ordu aurreratu behar izaten zen kantaldia guardia zibilak etorriko ziren beldur. Horrek publikoaren jarrera aldatzen du, bistan da”. Errotabeherek hartu du hitza.“Hori batetik, eta bestetik, gu sortu gara irrati, telebista eta Internetekin. Etxekoen eragina tipiagoa da, guk eragina ukan dugu zuzenki kanpotik, zuek baino azkarrago, estilo askoren influentzia ukan dugu. Guk globalizazioaren eta kultur nahastearen eragin izugarria bizi dugu. Anjeren garaian gauza berriak egin ziren, baina orain zer egiten da berri? Orain ez da hainbeste sortzen, gauza batzuk, baina gutxi”. Errobi taldeak, adibidez, diskoak eta kaseteak publiko mugatu batentzat egin zituen: “Egun dena dator arrapaladan, orduan ere bai, baina guk ez genuen gaur egungo geruza mediatikoaren eragina bizi. Orduko hedabideen eragina ez zen egungoen adinakoa” diote bi-biek.\nIrratiko esatariak Garazin\nIrulegi Irratiko esatariek –Gorostiaguek eta Barneixek– seinalatu ziguten bidea, eta ororen buru, euren eleentzat leku eskas geratu zaigu. Solaskide guztiek laudatu dute joan deneko 30 urteetan Euskal Irratiek euskal kanten zabaltzeko egin duten lana, baita Euskal Kantu Txapelketaren garrantzia azpimarratu ere. Kazetari biek Michel Labeguerieren Gu Gira Euzkadiko, Etxamendi eta Larralderen Joseba Elosegi, Xabier Leteren Xalbadorren heriotzean kanten doinuak oroitarazi dizkigute, besteak beste. Imanol Kantuz ekitaldiaren arrakasta ere azpimarratu dute. Eta, oroz gainetik, Erramun Martikorena. Gure lurretik azken diskoak denbora ganditzen baitu: “Gure lurretik tituluak berak dena erraten du. Euskal Herrikoa dela, lurrari atxikia, xumeki. Kantu herrikoiak dira, gure bertsoak kantatzen ditu, garai bateko laborantzaren eta harat-honat ibilitako euskaldunen istorioak... bere xokotik”.\nTxapelketa Nagusia, lehia eta polemika\nEuskal Kantu Txapelketa (EKT) Euskal Herri osoko ekimena da. Lehen ekitaldiak 1970eko hamarkadan izan ziren. Erramun Martikorena orduan “plazaratu” zen, Larzabalen (Baxenabarren). Benito Lertxundik berak ere parte hartu zuen. Eñaut Larralde (zendu berria), Daniel Landart edota Maite Idirin ditugu kudeatzaile izandako batzuk; Niko Etxart eta Anje Duhalde epaimahaikideak izan dira, besteak beste. Jojo Bordagarai, Maddi Oihenart eta Maialen Errotabehere txapelketako “emariak” ditugu halaber.\nEuskal Kantuzaleen Elkarteak Euskal Herri osoko kantazaleak biltzen ditu egun. Marie-Agnès Gorostiague eta Jone Barneix txapelketaren arduradun nagusiak dira Iparraldean: “Bi saioak bereiziak dira: haurren txapelketa bi urtetarik behin egiten da, helduena, berriz, lau urtetarik behin. Aurten, Txapelketa Nagusia ekainaren 16an izanen da, Donostian. Bi sailetan banatuta: kantu tradizionala –edo herrikoia– eta sorkuntza”. Adibiderako: haurren txapelketan 600 haur inguru ari izaten dira.\n1985ean Irigoien anaiak, Jojo Bordagarai, Patxi Saiz, Magali Zubillaga edota Maddi Oihenart ezagutarazi ziren. Gorabeherak izan dira bere historian. 1987an Eihelarren izan zen finala. Irigoien anaiek irabazi zuten kanta berri batekin: ”Gorka Knörr epaileak gure kantua ezin sailkatua zela erran zigun. Batista Sobiet ene kantu laguna oso haserre atera zen, eta ni ere” diosku Oihenartek. “Eta horregatik arauak aldatu ziren, beti kantu tradizionala gelditzen zen galtzaile, kantu berriari ematen zioten lehentasuna, gitarrak lagundurik” dio Etxartek. Lehiak polemika sortzen du. Irigoien anaien kantuak laborarien ingurukoak ziren, aldarrikatzaileak, politikoak. Oihenart eta Sobietenak, aldiz, XIII. mendekoak. Kanta zaharra eta modernoa batera epaitzea ez zen bidezkoa, eta aldatu da: “Alta, oraindik ere kantu berritzaileari ematen zaio garrantzi handiagoa” gehitu du Oihenartek.\nErrotabeherek hauxe dio: “Ni saritua izanik, astebeteko ikastaldia egin nuen Izuran. Berrogei bat musikari inguru ginen, kantuaren teknika eta musika idazten ikasteko, tauletan trebatzeko. Bururatzean emanaldi bat egin genuen. Horrek interesa eta nahia sortzen dizkizu, artista eta sortzaile izaera garatzeko grina”.\nDuhaldek honela ezagutu zuen EKT: “Akelarre taldean aritu ondoren, Larraldek deitu zidan. Txapelketa gauza bitxia iruditu zitzaidan, ez nuen ikusten zer ondorio ekar zezakeen. Noski, euskaldunok jokoa eta lehia maite ditugu, txapelketak. Epaile gisa segitu izan nituen pauso guztiak, kantariak nola prestatzen ziren... Zirrara izugarria sentitu nuen. A capella abesten zen nagusiki, laguntza gutxirekin. Oso gauza akustikoak ziren, pianoa ere tarteko batzuetan. Txapelketak guraso eta senideen artean ilusio izugarria sortzen zuela ikusi nuen. Hegoaldera zabaldu zen gero. Maialen bera hortik atera da. Lehen urrats bat da, gero musika munduan bide egiteko”.


Lópezen ustez, emakumea lan-merkatura sartzea “funtsezkoa da herrialdeak aurrera egiteko” Artiach-ek Orozkon (Bizkaia) daukan lantegira egin duen bisitan, Patxi López lehendakariak enpresei eta langileei nazioarteko krisiak eragin dituen “bat-bateko eta ezusteko” aldaketek eragin dituzten egoera zailei aurre egitean “ausardiaz” jarduteko eskatu die. Arazoei aurre egiteko moduaren eredu dira lantegi horretako langileak, izan ere, enpresarekin akordioak lortu dituzte langile bat ere ez kaleratzeko eta horretarako, haien lan-taulak egungo egoerara egokitu dituzte. “Enpresa dagoeneko ez da liskarrerako eremu bat. Enpresa modernoa aberastasuna eta lana sortzeko espazio bat dela ulertu duzue. Enpresa enpresaburu arduradunek eta beren etorkizuna ziurtatzeko erabakia hartu duten langileek elkarrekin gauzatu behar duten lan bat dela frogatu duzue”, azpimarratu du lehendakariak eta enpresei eta langileei egungo zailtasunak gainditzeko “ahalegin bateratuak” egiteko eskatu die.\n‹ Aurrekoa 1 2 … 395 396 397 398 399 400 401 402 403 … 425 426 Hurrengoa ›


Emakumeen hitzordua: Londres 2012 – Tropela.eus bloga\nBidaltzailea:Sukia\t 2012-07-25 Utzi iruzkina Emakumeen hitzordua: Londres 2012 bidalketan\nArmstrong-ena, ordea, ez da aparteko kasua. Eskarmentua dutenen multzo berean sartu genitzake: Ina Teutenberg (38 urte), Amber Neben (37) edo Judith Arndt (36) bera. Belaunaldi bikain honek, Londresen du bidegurutzea: aurrera jarraitu, ala albo batetara gelditu eta paso eman.\nAtzetik datorren belaunaldi gazteak, lotsagabe erakutsi du aurrekoak hainbeste badirela. Gazteenek, Marianne Vos, neurriz kanpoko garailea, dute aitzindari. Vos-ek palmares harrigarria lortu du, 25 urte bakarrik izan arren, eta ondo bidean, txirrindularitzaren kondaira bilakatu ei da.\nBi belaunaldi hauek, eta tartean dauden beste hainbatek (Nicole Cook, Emma Johansson, Giorgia Bronzini – 30 urteren bueltan dabiltzanak), Londresen jarri dute hitzordua. Azken urteotako historia zabal idatzi dutenak, eta etorkizunekoa idatziko dutenak, denak elkarrekin lehian, 2 egunetan zehar.\nKostako da, beste noizbait, talentu eta karisma honetako emakume talde bat berriro errepidean elkartzea.\nBidaltzailea:Sukia 2012-07-25 Hemen argitaratua:Emakumezkoak, Olinpiar JokoakEtiketak: Amber Neben, Beijin, Emma Johansson, Giorgia Bronzini, Ina Teutenberg, Judith Arndt, Kristin Armstrong, Marianne Vos, Nicole Cook


Imanol Larrañaga eta Nerea Amilibia azkarrenak Gabez Takarraran proban - Eskoriatza - Goiena.eus\nJokin Bereziartua Lizarazu 2015-06-14 10:38\nGabez Takarraran mendi lasterketaren bosgarren edizioan Imanol Larrañaga azkoitiarra (01:54:14) eta Nerea Amilibia aiarra (02:20:26) izan ziren azkarrenak. Iñaki Uribe-Etxebarria eskoriatzarrak bigarren amaitu zuen proba, irabazlearengandik hamar segundo eskasera.\nMendi lasterketako sailkapen osoa\nAntolatzaile lanetan ere egon zen Uribe-Etxebarriak bosgarren edizioaren balorazio positiboa egin du: "Beldur ginen eguraldiarengatik baina azkenean orain arteko eguraldirik onena egin zuen. Izan ere, ibilbideko goiko puntuetan lainoa egon izan da beti eta atzo dena garbi zegoen".\nInzidentzia aipagarririk ez\nLanpara txikiak jarri zituzten mendian aurten, nobedade gisa, baina Uribe-Etxebarriak aitortu duenez, antzerakoa zen ikusgarritasuna. Inzidentzia aipagarririk ere ez zen izan: "Orkatila bihurritu duenik egon da, baina ez da ezer larririk gertatu. Jendeak gustura bukatu duela esango nuke", dio atleta eskoriatzarrak.\nGabez Takarraran probaren bosgarren edizioa\nJokin Bereziartua Lizarazu 2015 eka 14 Eskoriatza\nGabez Takarraran probaren bosgarren edizioa.


Loreto Aramendi organistak eta Arv-Vocem abesbatzak irekiko dute larunbatean Organo Erromantikoaren zikloa\nBerriak Loreto Aramendi organistak eta Arv-Vocem abesbatzak irekiko dute larunbatean Organo Erromantikoaren zikloa\n2018/10/02, Asteartea - 15:25\nLuxuzko musikariak elkartuko dira Azkoitian, Azpeitian eta Bergaran ospatzen den XIX. Organo Erromantikoaren Nazioarteko Zikloan. Hiru udalerriek benetako ondare instrumentala dute. Ekimenaren koordinatzaile den Esteban Elizondok gaur aurkeztu du egitaraua eta bidelagun izan ditu Jose Luis Franzesena eta Itziar Urbieta organistak eta hiru udalerrietako ordezkariak.\nAzkoitian zikloa larunbat honetan irekiko du Donostiako Kontserbatorioko irakaslea eta Koruko Santa Maria Basilikako organo-jole titularra den Loreto Aramendij eta Arv-Vocem abesbatzak. Azken hiru hamarkadetan Donostiako Orfeoiaren zuzendari den Jose Antonio Sainz Alfarok zuzentzen du Arv-Vocem abesbatza. Hitzordua urriaren 6an izango da Azkoitiko Parrokian, 20:00etan.\nGuztira Azkoitian hiru kontzertu eskainiko dira. Beste biak urriaren 13an eta 20an izango dira toki eta ordu berean.\nHilaren 13an, Ana Belen García organista andoaindarra izango da Azkoitian, hau ere Donostiako Koruko Santa Maria Basilikako órgano-jolea da. José Javier Echeverríaren zuzendaritzapean, eszenatokia partekatuko du Lucía Gómez mezzosopranoarekin, Igor Arostegi perkusionistarekin eta ahots etnikoaz arduratuko den Maria Lourdes Moratinosekin. Donostiako Eskola-Gurutzeaga abesbatzak eta Donostiako Musika Eskolako abesbatzak ere parte hartuko dute.\nAzken kontzertua Giulia Biagetti turkiarrak eskainiko du Azkoitiko parrokian. Italiako Lucca hiriko katedraleko organista titularra da Biagetti.\nBergarako Santa Marina parrokian kontzertuak urriaren 6an eta 20an izango dira, arratsaldeko 19:00etan. Loiolako Basilikan, berriz, urriko igande guztietan izango dira kontzertuak arratsaldeko 20:00etan, azkena ezik, 19:00etan izango baita.\nJose Luis Elizondok gogorarazi du “ziklo hau Bergarako Iñigo Alberdi eta Azkotiko Asier Aranbarri zinegotziei esker abiatu zela bere garaian, hain justu, organoak balioan jarri eta zaintzeko, zikloaren aitzakian afinatu ere egiten baititugu”.


Wikiloc | Beasain-Usurbe Ibilbidea Erauskin, País Vasco (España)- GPS track\nOinez (Oinez Ibilbide onenak Espainia tik → Euskadi → Erausquin-zar )\n5.216 311 498\n2 ordu 7 minutu\nIkusita 1389 aldiz, jaitsita 27 aldiz\nNondik gertu: Erauskin, País Vasco (España)\n[Haurrekin egina]-Beasaingo Erauskin auzotik abiatuz, nahi bada pista dago tontorreraino. Asfaltozko bidetik gora goazela, puntu batean, zementuzko pista hasiko da eta bestetik bide normalak jarraituko du. Bide hori azken baserriraino iristen da (ongi etorria emango ez dizuten zakurrak dituena) eta handik belarretik barrena, gurutzera nahi den bezala. Gurutzea buru gainean ikusiko duzu eta bidezidorra dagoen arren, 'a pelo' igo behar da.\nPena bat da Goierriko suhiltzaileek antena hori behar izatea bere irrati kontuetarako, tontorraren xarma erabat hutsean geratzen baita. Ez horregatik bertatik dagoen bista. Halere, gurutzean lasai zaudela moko bat janaz, "MCD" espresioa nahi baino gehiagotan aterako zaizu, Irimo ezingo duzulako ikusi eta alde horretako bistak galdu egiten direlako. Edonola ez da Usurberen errua.


Diseinu eta berrantolaketa 2014. urtean.\nArrasateko udala 2013\nArrasateko udalaren webgunea berritu dugu teknikoki zein estetikoki, mugikorretara egokituz\nDebako udalaren webgunea garatu dugu UdalPlone ekimenaren baitan\nOñatiko Udala 2013\nMutrikuko Udala 2009\nUdal webgunea. eAdministrazioa Plone eta UdalPlonerekin. 2009. urtean\nUdal webgunea Plonen.\nAmorebieta-Etxanoko Udala 2008\nZumaiako Udala 2009\nUdal webgunea, ohiko tramite eta informazioekin. Kasu honetan turismo atala bereziki garatua.\nUdalaren webgunea, tramiteak, agenda osatua eta araudia.